ส่วนที่ 2. การจัดการและการกำกับดูแลกิจการ

7. 1 ข้อมูลหลักทรัพย์และผู้ถือหุ้น

บริษัทมีทุนจดทะเบียน ณ วันที่ 31 ธันวาคม 2557 จำนวน 142,455,000.00 บาท
(หนึ่งร้อยสี่สิบสองล้านสี่แสนห้าหมื่นห้าพันบาทถ้วน) เรียกชำระแล้ว 140
ล้านบาทแบ่งเป็นหุ้นสามัญจำนวน 142,455,000 หุ้น (หนึ่งร้อยสี่สิบสองล้านสี่แสนห้าหมื่นห้าพันหุ้น)
มูลค่าที่ตราไว้หุ้นละ 1 บาท บริษัทลงทุนในบริษัท พาโตครอปแคร์
จำกัดซึ่งประกอบกิจการผลิตและจำหน่ายสารเคมีเพื่อการเกษตร โดยมีสัดส่วนการลงทุนดังนี้

+-------------------+----------+------------------+-------------------+
|   ณ วันที่           | สัญชาติ    |   จำนวนเงินลงทุน   |   สัดส่วนการถือหุ้น    |
+-------------------+----------+------------------+-------------------+
| 31 ธันวาคม         | ไทย      |   5 ล้านบาท       |   99.99%          |
| 2554-2557         |          |                  |                   |
+-------------------+----------+------------------+-------------------+

โครงสร้างส่วนของผู้ถือหุ้นบริษัท พาโตเคมีอุตสาหกรรม จำกัด (มหาชน)และบริษัทย่อย

ณ วันที่ 31 ธันวาคม 2557

  ---------------------------------------- ------------------------------
                                           หน่วย : พันบาท

                                           จำนวนเงิน

  ทุนจดทะเบียน                               142,455

  ทุนชำระแล้ว                                140,000

  กำไรสะสม                                 222,656

  สำรองตามกฎหมาย                           14,280

  รวมส่วนของผู้ถือหุ้น                           521,270

  มูลค่าหุ้นตามบัญชี (ต่อหุ้น)                      3.72

  มูลค่าที่ตราไว้ (ต่อหุ้น)                        1.00
  ---------------------------------------- ------------------------------

7.2 ผู้ถือหุ้น

+-----------------------------+--------------------+------------------+
| ชื่อผู้ถือหุ้น                     | จำนวนหุ้น            | ร้อยละ            |
|                             |                    |                  |
|                             | ณ 30/12/57         |                  |
+-----------------------------+--------------------+------------------+
| 1. กลุ่มตริลลิต                 | 50,100,000         | 35.79            |
|                             |                    |                  |
| นายเมธา ตริลลิต               |                    |                  |
|                             |                    |                  |
| นางวิภาณี ตริลลิต               |                    |                  |
|                             |                    |                  |
| ดร. วิวัฒน์ ตริลลิต              |                    |                  |
|                             |                    |                  |
| นางสาวรัชนี ตริลลิต             |                    |                  |
+-----------------------------+--------------------+------------------+
| 2. กลุ่มพจนาลัย                | 16,590,000         | 11.85            |
|                             |                    |                  |
| นายเชาว์วุธ พจนาลัย            |                    |                  |
|                             |                    |                  |
| นางวันทนา พจนาลัย             |                    |                  |
|                             |                    |                  |
| นายชารินา พจนาลัย             |                    |                  |
|                             |                    |                  |
| นายชูรัฐ พจนาลัย               |                    |                  |
+-----------------------------+--------------------+------------------+
| 3. กลุ่มเวสารัชเวศย์            | 8,788,100          | 6.28             |
|                             |                    |                  |
| นาย สุวิทย์ เวสารัชเวศย์         |                    |                  |
|                             |                    |                  |
| นายสุธรรม เวสารัชเวศย์         |                    |                  |
|                             |                    |                  |
| นางสาวพรพริ้ง เวสารัชเวศย์      |                    |                  |
|                             |                    |                  |
| นางสาวสุนทรีย์ เวสารัชเวศย์      |                    |                  |
|                             |                    |                  |
| นายบุญศักดิ์ เวสารัชเวศย์         |                    |                  |
+-----------------------------+--------------------+------------------+
| 4. กลุ่มเชิงวิวัฒน์กิจ             | 9,061,850          | 6.47             |
|                             |                    |                  |
| นายสุรชัย เชิงวิวัฒน์กิจ           |                    |                  |
|                             |                    |                  |
| นายสุวัฒน์ เชิงวิวัฒน์กิจ           |                    |                  |
|                             |                    |                  |
| นางสาววราภรณ์ เชิงวัฒน์กิจ       |                    |                  |
|                             |                    |                  |
| นางสาวรัชนี เชิงวิวัฒน์กิจ         |                    |                  |
|                             |                    |                  |
| นายเกรียงไกร เชิงวิวัฒน์กิจ       |                    |                  |
+-----------------------------+--------------------+------------------+
| 5. ผู้ถือหุ้นรายอื่น (Free Float)  | 55,460,050         | 39.61            |
+-----------------------------+--------------------+------------------+
| รวม                         | 140,000,000        | 100.00           |
+-----------------------------+--------------------+------------------+

หมายเหตุ บุคคลที่เป็นกรรมการหรือผู้บริหารรวมคู่สมรส, บุตร และ พี่น้อง

7.3 การออกหลักทรัพย์อื่น

ปี 2555 บริษัท ได้ออกโครงการ ESOP
เพื่อสร้างขวัญและกำลังใจให้กับพนักงานตามรายละเอียดดังต่อไปนี้

ตามมติที่ประชุมวิสามัญผู้ถือหุ้นครั้งที่ 1/2555 เมื่อวันที่ 14 พฤศจิกายน 2555
ที่ประชุมได้มีมติอนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัทจำนวน
2,800,000 หน่วย โดยไม่คิดมูลค่าให้แก่พนักงานของบริษัท ใบสำคัญแสดงสิทธิมีอายุไม่เกิน 3 ปี
นับแต่วันที่ออก บริษัทได้กำหนดราคาการใช้สิทธิในราคา 8.20 บาทต่อหุ้น
ภายใต้อัตราการใช้สิทธิใบสำคัญแสดงสิทธิ 1 หน่วย มีสิทธิซื้อหุ้นสามัญได้ 1 หุ้น
และมีระยะเวลาการใช้สิทธิ ได้ 4 ครั้ง คือเดือนมีนาคม 2558 มิถุนายน 2558 กันยายน 2558
และธันวาคม 2558

บริษัทได้จัดสรรใบสำคัญแสดงสิทธิให้แก่พนักงานในวันที่ 2 มกราคม 2556
และมีกำหนดวันใช้สิทธิครั้งแรกตรงกับวันที่ 31 มีนาคม 2558

7.4 นโยบายการจ่ายเงินปันผล

นโยบายการจ่ายเงินปันผลของบริษัท พาโตเคมีอุตสาหกรรม จำกัด (มหาชน)
บริษัทคาดว่าจะจ่ายเงินปันผลให้แก่ ผู้ถือหุ้นไม่ต่ำกว่าร้อยละ 40 ของกำไรสุทธิ

อัตราส่วนการจ่ายเงินปันผลสำหรับผลประกอบการปี 2556-2557

+-------+--------------+--------------+--------------+--------------+
| ปี     | อัตรากำไรสุทธิ  | อัตราเงินปันผล  | อัตราการจ่ายป  | เงินปันผลจ่าย   |
|       |              |              | ันผลต่อกำไรสุทธิ |              |
|       | ต่อหุ้น         | ต่อหุ้น         |              | ล้านบาท       |
+-------+--------------+--------------+--------------+--------------+
| 2552  | 1.12         | 0.95         | 84.82        | 133.00       |
|       |              |              |              |              |
| 2553  | 1.31         | 1.12         | 85.49        | 156.80       |
|       |              |              |              |              |
| 2554  | 1.23         | 1.08         | 87.80        | 151.20       |
|       |              |              |              |              |
| 2555  | 0.61         | 0.60         | 98.36        | 84.00        |
|       |              |              |              |              |
| 2556  | 0.96         | 0.92         | 95.95        | 128.80       |
|       |              |              |              |              |
| 2557  | 0.92         | 0.92         | 99.79        | 128.80       |
+-------+--------------+--------------+--------------+--------------+

นโยบายการจ่ายเงินปันผลของบริษัท พาโตครอปแคร์ จำกัด บริษัทจะจ่ายเงินปันผลให้แก่
ผู้ถือหุ้นไม่ต่ำกว่าร้อยละ 40 ของกำไรสุทธิ เช่นเดียวกัน

อัตราส่วนการจ่ายเงินปันผลสำหรับผลประกอบการปี 2556-2557

+-------+--------------+---------------+--------------+--------------+
| ปี     | อัตรากำไรสุทธิ  | เงินปันผลต่อหุ้น   | ร้อย          | เงินปันผลจ่าย   |
|       |              |               | ละของกำไรสุทธิ |              |
|       | ต่อหุ้น         | บาท           |              | ล้านบาท       |
+-------+--------------+---------------+--------------+--------------+
| 2556  | 9.08         | 8.00          | 88.07        | 8.00         |
|       |              |               |              |              |
| 2557  | 5.22         | 5.20          | 99.62        | 5.20         |
+-------+--------------+---------------+--------------+--------------+

8. โครงสร้างการจัดการ

โครงสร้างบริษัทประกอบด้วย

1. คณะกรรมการ

2. คณะกรรมการตรวจสอบ

3. คณะผู้บริหาร

8.1 คณะกรรมการของบริษัท จำนวน 11 ท่าน ณ วันที่ 31 ธันวาคม 2557 ดังนี้

+---------------------+-----------------------+------------------------+
| ชื่อ                  | ตำแหน่ง                | ดำรงตำแหน่งตามวาระตั้งแต่  |
+---------------------+-----------------------+------------------------+
| 1. นายเมธา ตริลลิต    | ประธานกรรมการ         | 24 เมษายน 2555         |
+---------------------+-----------------------+------------------------+
| 2. ดร.วิวัฒน์ ตริลลิต    | กรรมการผู้จัดการ         | 22 เมษายน 2557         |
+---------------------+-----------------------+------------------------+
| 3. นางวันทนา พจนาลัย  | กรรมการ               | 24 เมษายน 2555         |
+---------------------+-----------------------+------------------------+
| 4. นายเชาว์วุธ พจนาลัย | กรรมการ               | 23 เมษายน 2556         |
+---------------------+-----------------------+------------------------+
| 5. นายสุวิทย์          | กรรมการ               | 24 เมษายน 2555         |
| เวสารัชเวศย์          |                       |                        |
+---------------------+-----------------------+------------------------+
| 6. นายสุรชัย          | กรรมการ               | 22 เมษายน 2557         |
| เชิงวิวัฒน์กิจ           |                       |                        |
+---------------------+-----------------------+------------------------+
| 7. นางสาวรัชนี ตริลลิต  | กรรมการ               | 22 เมษายน 2557         |
+---------------------+-----------------------+------------------------+
| 8. นายสหาย          | กรรมการอิสระ           | 22 เมษายน 2557         |
| ทรัพย์สุนทรกุล          |                       |                        |
+---------------------+-----------------------+------------------------+
| 9. นายเลิศชัย ลีลายนกุล | กรรมการอิสระ           | 23 เมษายน 2556         |
|                     |                       |                        |
|                     | ปร                    |                        |
|                     | ะธานคณะกรรมการตรวจสอบ |                        |
+---------------------+-----------------------+------------------------+
| 10. นายชัยวัฒน์        | กรรมการอิสระ           | 23 เมษายน 2556         |
| จันทรศรีวงศ์           |                       |                        |
|                     | คณะกรรมการตรวจสอบ     |                        |
+---------------------+-----------------------+------------------------+
| 11. ดร.จงรัก ปรีชานนท์ | กรรมการอิสระ           | 23. เมษายน 2556        |
|                     |                       |                        |
|                     | คณะกรรมการตรวจสอบ     |                        |
+---------------------+-----------------------+------------------------+

กรรมการผู้มีอำนาจลงนามผูกพันบริษัท ตามหนังสือรับรองการจดทะเบียนนิติบุคคล
กรรมการผู้มีอำนาจลงนามผูกพันบริษัทประกอบด้วย นายเมธา ตริลลิต หรือ ดร.วิวัฒน์ ตริลลิต
ลงนามร่วมกับ นางวันทนา พจนาลัย หรือ นายสุวิทย์ เวสารัชเวศย์
มีอำนาจลงนามผูกพันบริษัทพร้อมประทับตราบริษัทเป็นสำคัญ

-   นายเลิศชัย ลีลายนกุล ประธานคณะกรรมการตรวจสอบ
    มีความรู้และประสบการณ์ทางด้านบัญชีที่จะสอบทานความน่าเชื่อถือของงบการเงิน

ประชุมคณะกรรมการ

คณะกรรมการมีกำหนดประชุมโดยปกติเป็นประจำทุกไตรมาส
และมีการประชุมพิเศษเพิ่มเติมตามความจำเป็น โดยมีการกำหนดวาระชัดเจนล่วงหน้า
เลขานุการบริษัทเป็นผู้จัดเตรียมหนังสือเชิญประชุมและเอกสารประกอบการประชุมก่อนการประชุมล่วงหน้าประมาณ
7 วัน เพื่อให้คณะกรรมการได้มีเวลาพิจารณาศึกษาข้อมูล การประชุมแต่ละครั้งใช้เวลาประมาณ
2.5 ชม โดยในปี 2557 ที่ผ่านมา คณะกรรมการมีการประชุมตามวาระปกติ 5 ครั้ง
ประชุมคณะกรรมการตรวจสอบ 4 ครั้ง และประชุมสามัญผู้ถือหุ้น 1 ครั้ง ดังนี้

+------------------------+-------------+--------------+--------------+
| รายชื่อ                  | การประช     | ก            | ประชุมสามัญ    |
|                        | ุมวาระปรกติขอ | ารประชุมคณะกร | ผู้ถือหุ้น        |
|                        | งคณะกรรมการ | รมการตรวจสอบ |              |
+------------------------+-------------+--------------+--------------+
| 1.นายเมธา ตริลลิต        | 5/5         | -            | 1/1          |
|                        |             |              |              |
| 2.ดร.วิวัฒน์ ตริลลิต        | 5/5         | -            | 1/1          |
|                        |             |              |              |
| 3.นางวันทนา พจนาลัย      | 5/5         | -            | 1/1          |
|                        |             |              |              |
| 4.นายเชาว์วุธ พจนาลัย     | 5/5         | -            | -/1          |
|                        |             |              |              |
| 5.นายสุวิทย์ เวสารัชเวศย์   | 5/5         | -            | 1/1          |
|                        |             |              |              |
| 6.นายสุรชัย เชิงวิวัฒน์กิจ    | 5/5         | -            | -/1          |
|                        |             |              |              |
| 7.นางสาวรัชนี ตริลลิต      | 5/5         | -            | 1/1          |
|                        |             |              |              |
| 8. นายเลิศชัย ลีลายนกุล    | 5/5         | 4/4          | 1/1          |
|                        |             |              |              |
| 9. นายชัยวัฒน์ จันทรศรีวงศ์  | 5/5         | 4/4          | 1/1          |
|                        |             |              |              |
| 10. ดร.จงรัก ปรีชานนท์    | 5/5         | 3/4          | 1/1          |
|                        |             |              |              |
| 11. นายสหาย ทรัพย์สุนทรกุล | 5/5         | -            | -/1          |
+------------------------+-------------+--------------+--------------+

ทั้งนี้ได้มีการจดบันทึกการประชุมเป็นลายลักษณ์อักษร
ผ่านการรับรองจากคณะกรรมการเพื่อให้ผู้เกี่ยวข้องสามารถตรวจสอบได้

8.2 คณะผู้บริหารของบริษัท จำนวน 8 ท่าน ณ วันที่ 31 ธันวาคม 2557 ดังนี้

  ------------------------- -------------------------------------------------
  ชื่อ                        ตำแหน่ง

  1. นายเมธา ตริลลิต          กรรมการผู้อำนวยการ

  2. ดร.วิวัฒน์ ตริลลิต          กรรมการผู้จัดการ/รักษาการผู้จัดการฝ่ายบริหารและฝ่ายการเงิน

  3. นายชาญวุฒิ คุณีย์พันธุ์        ผู้จัดการฝ่ายการตลาด

  4. Mr. Lee Ji Zong        ผู้จัดการโรงงาน

  5. นายวิสุทธิ์ วานิชย์เจริญการ   ผู้จัดการฝ่ายบัญชี

  6. นายกวินหาญ พลหาญ        ผู้จัดการฝ่ายวิจัยและพัฒนาผลิตภัณฑ์

  7. นายสายันต์ วันอารีย์        ผู้จัดการฝ่ายขาย

  8. นางปาริชาติ มนูทัศน์        ผู้จัดการสำนักงาน/เลขานุการบริษัท
  ------------------------- -------------------------------------------------

แผนภูมิแสดงการจัดองค์กรของบริษัทพาโตเคมีอุตสาหกรรม จำกัด (มหาชน)

8.3 เลขานุการบริษัท

ที่ประชุมคณะกรรมการบริษัทครั้งที่ 6/2550 เมื่อวันที่ 12 พฤศจิกายน 2550 ได้มีมติแต่งตั้ง
นางปาริชาติ มนูทัศน์ เป็นเลขานุการบริษัท โดยมีหน้าที่ในการดูแลให้บริษัทมีการปฏิบัติตามกฎหมาย
และข้อกำหนดที่เกี่ยวข้องกับบริษัท และให้เป็นไปตามหลักการกำกับดูแลกิจการที่ดี ของบริษัท
เพื่อให้การบริหารเป็นไปอย่างมีประสิทธิภาพ

ขอบเขตหน้าที่ของเลขานุการบริษัท

1.  ให้คำแนะนำเบื้องต้นแก่กรรมการเกี่ยวกับข้อกฎหมาย ระเบียบข้อบังคับของบริษัท
    และติดตามให้มีการปฏิบัติตามอย่างถูกต้อง
    รวมถึงรายงานการเปลี่ยนแปลงที่มีนัยสำคัญแก่กรรมการ

2.  จัดประชุมผู้ถือหุ้น และประชุมกรรมการให้เป็นไปตามกฎหมาย ข้อบังคับของบริษัท

3.  บันทึก และจัดเก็บรายงานการประชุมผู้ถือหุ้น การประชุมคณะกรรมการบริษัท
    รวมทั้งติดตามให้มีการปฏิบัติตามมติที่ประชุม

4.  ดูแลให้มีการเปิดเผยข้อมูลสารสนเทศต่างๆ ให้เป็นไปตามข้อกำหนดของ
    คณะกรรมการกำกับหลักทรัพย์และตลาดหลักทรัพย์ ตลาดหลักทรัพย์แห่งประเทศไทย
    และหน่วยงานกำกับดูแลอื่นๆ ที่เกี่ยวข้อง

5.  สื่อสารกับผู้ถือหุ้น นักลงทุน หน่วยงานกำกับดูแล รวมถึงให้ข้อมูลแก่ผู้สนใจทั่วไป
    และผู้มีส่วนได้เสีย

6.  ปฏิบัติหน้าที่อื่นใดที่คณะกรรมการบริษัทมอบหมาย

  ทั้งนี้ เลขานุการบริษัท มีประสบการณ์เข้าร่วมงานกับบริษัท พาโตเคมีอุตสาหกรรมจำกัด
  (มหาชน) ตั้งแต่ปี 2530 นอกจากนี้ ได้ผ่านการอบรมหลักสูตร Corporate Secretary
  Development Program ซึ่งจัดโดยสมาคมบริษัทจดทะเบียนไทย
  ร่วมกับคณะพาณิชยศาสตร์และการบัญชี จุฬาลงกรณ์ มหาวิทยาลัย
  โดยการสนับสนุนของตลาดหลักทรัพย์แห่งประเทศไทย และชมรมเลขานุการบริษัท
  และเข้ารับการฝึกอบรมและพัฒนาความรู้ในหลักสูตรด้านต่างๆ ที่เกี่ยวข้อง
  อย่างต่อเนื่องและสม่ำเสมอ

8.4 ค่าตอบแทนกรรมการและผู้บริหาร

- ค่าตอบแทนกรรมการ : บริษัทมิได้จัดให้มีคณะอนุกรรมการค่าตอบแทน
แต่ผ่านการพิจารณาจากคณะกรรมการเอง และขออนุมัติจากที่ประชุมผู้ถือหุ้นในปี 2557 ดังนี้

ค่าตอบแทนที่เป็นตัวเงิน

คณะกรรมการ จำนวน 11 ท่าน ได้รับเฉพาะเบี้ยประชุมครั้งละ 8,000 บาท

ประธานคณะกรรมการตรวจสอบ ค่าตอบแทนเดือนละ 25,000 บาท รวม 300,000 บาท

คณะกรรมการตรวจสอบ/กรรมการอิสระ ค่าตอบแทนเดือนละ 12,000 บาท รวมท่านละ 144,000
บาท

คณะกรรมการตรวจสอบได้รับเบี้ยประชุมครั้งละ 4,000 บาท

กรรมการผู้มีอำนาจลงนามเฉพาะนางวันทนา พจนาลัย ค่าตอบแทนเดือนละ 17,000 บาท รวม
204,000 บาท

รวมเป็นค่าตอบแทนทั้งสิ้นสำหรับคณะกรรมการ 11 ท่าน ในปี 2557 จำนวน 1,332,000 บาท
ดังนี้

+--------------------+-----------------------+------------------------+
| ชื่อ                 | ตำแหน่ง                | ค่าตอบแทนปี 2557         |
+--------------------+-----------------------+------------------------+
| 1. นายเมธา ตริลลิต   | ประธานกรรมการ         | 32,000 บาท             |
+--------------------+-----------------------+------------------------+
| 2. ดร.วิวัฒน์ ตริลลิต   | กรรมการผู้จัดการ         | 32,000 บาท             |
+--------------------+-----------------------+------------------------+
| 3. นางวันทนา พจนาลัย | กรรมการ               | 236,000 บาท            |
+--------------------+-----------------------+------------------------+
| 4. นายเชาว์วุธ       | กรรมการ               | 32,000 บาท             |
| พจนาลัย             |                       |                        |
+--------------------+-----------------------+------------------------+
| 5. นายสุวิทย์         | กรรมการ               | 32,000 บาท             |
| เวสารัชเวศย์         |                       |                        |
+--------------------+-----------------------+------------------------+
| 6. นายสุรชัย         | กรรมการ               | 32,000 บาท             |
| เชิงวิวัฒน์กิจ          |                       |                        |
+--------------------+-----------------------+------------------------+
| 7. นางสาวรัชนี ตริลลิต | กรรมการ               | 32,000 บาท             |
+--------------------+-----------------------+------------------------+
| 8. นายสหาย         | กรรมการอิสระ           | 176,000 บาท            |
| ทรัพย์สุนทรกุล         |                       |                        |
+--------------------+-----------------------+------------------------+
| 9. นายเลิศชัย        | กรรมการอิสระ           | 348,000 บาท            |
| ลีลายนกุล            |                       |                        |
|                    | ปร                    |                        |
|                    | ะธานคณะกรรมการตรวจสอบ |                        |
+--------------------+-----------------------+------------------------+
| 10. นายชัยวัฒน์       | กรรมการอิสระ           | 192,000 บาท            |
| จันทรศรีวงศ์          |                       |                        |
|                    | คณะกรรมการตรวจสอบ     |                        |
+--------------------+-----------------------+------------------------+
| 11. ดร.จงรัก        | กรรมการอิสระ           | 188,000 บาท            |
| ปรีชานนท์            |                       |                        |
|                    | คณะกรรมการตรวจสอบ     |                        |
+--------------------+-----------------------+------------------------+

ค่าตอบแทนผู้บริหาร : เป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน
และเป็นไปตามกลุ่มอุตสาหกรรม

เจ้าหน้าที่บริหารระดับผู้จัดการ 8 ราย ได้ค่าตอบแทนรวม 12,702,848.07 บาท ซึ่ง
ประกอบด้วยเงินเดือน โบนัส ค่าคอมมิชชั่น ค่าพาหนะ เงินประกันสังคม ค่าประกันชีวิตและอุบัติเหตุ
และเงินสมทบกองทุนสำรองเลี้ยงชีพ

ค่าตอบแทนอื่น - เงินทุนสำรองเลี้ยงชีพ
บริษัทได้จัดให้มีกองทุนสำรองเลี้ยงชีพให้แก่ผู้บริหารโดยบริษัทได้สมทบในอัตราส่วนร้อยละ 5
ของเงินเดือน โดยในปี 2557 บริษัทได้จ่ายเงินสมทบกองทุนสำรองเลี้ยงชีพสำหรับผู้บริหาร 8 ราย
รวมทั้งสิ้น331,200 บาท

โครงการเสนอขายใบสำคัญแสดงสิทธิที่จะซื้อหุ้นสามัญต่อผู้บริหารและพนักงาน (ESOP)

ตามมติที่ประชุมวิสามัญผู้ถือหุ้นครั้งที่ 1/2555 เมื่อวันที่ 14 พฤศจิกายน 2555
ที่ประชุมได้มีมติอนุมัติการออกและเสนอขายใบสำคัญแสดงสิทธิที่จะซื้อหุ้นสามัญของบริษัทจำนวน
2,800,000 หน่วย โดยไม่คิดมูลค่าให้แก่พนักงานของบริษัท ใบสำคัญแสดงสิทธิมีอายุไม่เกิน 3 ปี
นับแต่วันที่ออก บริษัทได้กำหนดราคาการใช้สิทธิในราคา 8.20 บาทต่อหุ้น
ภายใต้อัตราการใช้สิทธิใบสำคัญแสดงสิทธิ 1 หน่วย มีสิทธิซื้อหุ้นสามัญได้ 1 หุ้น
และมีระยะเวลาการใช้สิทธิ ได้ 4 ครั้ง คือเดือนมีนาคม 2558, มิถุนายน 2558, กันยายน
2558, และธันวาคม 2558 โดยผู้บริหารของบริษัทจำนวน 6 ราย
ได้รับการจัดสรรใบสำคัญแสดงสิทธิที่จะซื้อหุ้นบริษัทของทั้งโครงการคิดเป็นสัดส่วนร้อยละ 70
เมื่อเทียบกับใบสำคัญแสดงสิทธิที่จะซื้อหุ้นบริษัทของทั้งโครงการ

บริษัทได้จัดสรรใบสำคัญแสดงสิทธิให้แก่พนักงานในวันที่ 2 มกราคม 2556
และมีกำหนดวันใช้สิทธิครั้งแรกตรงกับวันที่ 31 มีนาคม 2558

8.5 บุคลากร

บริษัทมีพนักงานทั้งสิ้น 168 คน โดยในปี 2557 บริษัทจ่ายผลตอบแทนให้แก่พนักงานจำนวนทั้งสิ้น
56,345,302 บาท ซึ่งผลตอบแทนได้แก่ เงินเดือน ค่าล่วงเวลา เงินช่วยเหลือค่าครองชีพ
เงินโบนัส เงินประกันสังคม และเงินสมทบกองทุนสำรองเลี้ยงชีพ นอกจากนี้
บริษัทย่อยได้จ่ายค่าตอบแทนให้แก่พนักงานในลักษณะเดียวกันกับบริษัทรวม

  --------------------------- ------------------- ------------------------
  ปี 2557                      บมจ. พาโตเคมี        บจ. พาโตครอปแคร์

  พนักงานปฏิบัติการ (คน)          121                 5

  พนักงานในสำนักงานใหญ่ (คน)     39                  -

  พนักงานบริหาร (คน)            8                   -

  รวม                         168                 5

  ค่าตอบแทนพนักงาน(บาท)         55,706,267.00       639,035.00
  --------------------------- ------------------- ------------------------

9. การกำกับดูและกิจการ

9.1 นโยบายเกี่ยวกับการกำกับดูแลกิจการ

คณะกรรมการบริษัทตระหนักถึงความสำคัญของการกำกับดูแลกิจการที่ดี
เพื่อเพิ่มความโปร่งใสในการดำเนินกิจการให้มีความเชื่อมั่นให้กับผู้ถือหุ้น
บริหารงานด้วยความรอบคอบและระมัดระวังเพื่อให้การดำเนินธุรกิจเติบโตอย่างยั่งยืน
ส่งเสริมให้พนักงานทั้งองค์กรมีความรู้ความเข้าใจ มีจิตสำนึกในการปฏิบัติหน้าที่ด้วยความรับผิดชอบ
ระมัดระวัง ซื่อสัตย์สุจริต เพื่อเกิดประโยชน์สูงสุดต่อผู้ถือหุ้น
สามารถตรวจสอบได้จากผลการดำเนินงานของบริษัท
บริษัทมีนโยบายการกำกับดูแลเป็นลายลักษณ์อักษรภายใต้หลักการที่ได้รับความเห็นชอบจากคณะกรรมการคือ

1. รับผิดชอบต่อการตัดสินใจและการกระทำ
2. มีสำนึกในหน้าที่ความรับผิดชอบ

3. มีความโปร่งใส ตรวจสอบได้

4. ปฏิบัติต่อผู้มีส่วนได้เสียทุกฝ่ายอย่างเท่าเทียม

5. มีวิสัยทัศน์เพื่อความยั่งยืน

6. มีคุณธรรมและจริยธรรม

9.2 คณะกรรมการชุดย่อย

คณะกรรมการบริษัทได้แต่งตั้งคณะอนุกรรมการซึ่งมิได้เป็นกรรมการบริหาร และเป็นกรรมการที่เป็นอิสระ เพื่อช่วยในการกำกับดูแลกิจการของบริษัทดังนี้

กรรมการตรวจสอบจัดตั้งขึ้นเมื่อวันที่ 17 ธันวาคม 2542 ประกอบด้วย :

ประธานกรรมการตรวจสอบ นายเลิศชัย ลีลายนกุล

กรรมการตรวจสอบ ดร.จงรัก ปรีชานนท์

กรรมการตรวจสอบ นายชัยวัฒน์ จันทรศรีวงศ์

เลขานุการคณะกรรมการตรวจสอบ นางสาวนวพรโพธิ์ไทย (ผู้ตรวจสอบภายใน)

วาระการดำรงตำแหน่ง 3 ปี มีการต่อวาระครั้งล่าสุดเมื่อปี 2556 และ นายเลิศชัย ลีลายนกุล
เป็นกรรมการตรวจสอบที่มีความรู้และประสบการณ์ในการสอบทาน งบการเงินของบริษัท

คุณสมบัติของกรรมการอิสระ เท่ากับข้อกำหนดของ ก.ล.ต. และตลาดหลักทรัพย์ 

1.  ถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ บริษัทร่วม
    หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามกฎหมายหลักทรัพย์)

2.  ไม่เป็นกรรมการที่มีส่วนร่วมในการบริหารงาน เป็นพนักงาน ลูกจ้าง
    หรือที่ปรึกษาที่ได้รับเงินเดือนประจำ หรือเป็นผู้มีอำนาจควบคุมของบริษัท บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง (ปัจจุบัน และช่วง 2 ปี
    ก่อนได้รับการแต่งตั้ง)

3.  ไม่มีความสัมพันธ์ทางสายโลหิตหรือโดยการจดทะเบียนในลักษณะที่เป็นบิดามารดา คู่สมรส
    พี่น้องและบุตร รวมทั้งคู่สมรสของบุตร กับผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัทหรือบริษัทย่อย

4.  ความสัมพันธ์ทางธุรกิจกับบริษัท

  (ก) ลักษณะความสัมพันธ์

-   ความสัมพันธ์ในลักษณะของการให้บริการทางวิชาชีพ

-   ลักษณะความสัมพันธ์ : ผู้สอบบัญชี ผู้ให้บริการทางวิชาชีพอื่น เช่นที่ปรึกษากฎหมาย
    ที่ปรึกษาทางการเงิน ผู้ประเมินราคาทรัพย์สิน เป็นต้น

-   ระดับนัยสำคัญที่เข้าข่ายไม่อิสระ

    -   กรณีผู้สอบบัญชี : ห้ามทุกกรณี

    -   กรณีเป็นผู้ให้บริการทางวิชาชีพอื่น : มูลค่ารายการเกิน 2 ล้านบาทต่อปี

-   ความสัมพันธ์ทางการค้า/ธุรกิจ

    -   ลักษณะความสัมพันธ์ : กำหนดครอบคลุมรายการทางธุรกิจทุกประเภท ได้แก่
        รายการที่เป็นธุรกรรมปรกติ รายการเช่า/ให้เช่าอสังหาริมทรัพย์
        รายการที่เกี่ยวกับสินทรัพย์/บริการ และรายการให้หรือรับความช่วยเหลือทางการเงิน

    -   ระดับนัยสำคัญที่เข้าข่ายไม่อิสระ : มูลค่ารายการ ≥ 20 ล้านบาท หรือ ≥ 3% ของ
        NTA ของบริษัท แล้วแต่จำนวนใดจะต่ำกว่า
        ทั้งนี้ในการพิจารณามูลค่ารายการให้รวมรายการที่เกิดขึ้นระหว่าง 6 เดือน
        ก่อนวันที่มีการทำรายการในครั้งนี้ด้วย

  (ข) กรณีที่มีลักษณะความสัมพันธ์ ตาม (ก) กับนิติบุคคล บุคคลที่ถือว่าเข้าข่ายไม่อิสระได้แก่ผู้ถือ
  หุ้นใหญ่ กรรมการ (ยกเว้นเป็นกรรมการอิสระ/กรรมการตรวจสอบ) และผู้บริหาร หรือ
  partner ของนิติบุคคลนั้น

  (ค) กรณีที่มีลักษณะความสัมพันธ์ตาม (ก) และ (ข) : ปัจจุบันและ 2 ปีก่อนได้รับการแต่งตั้ง

  (ง) ข้อยกเว้น : กรณีมีเหตุจำเป็นและสมควร ซึ่งมิได้เกิดขึ้นอย่างสม่ำเสมอและต่อเนื่อง
  กรรมการอิสระ/กรรมการตรวจสอบอาจมีความสัมพันธ์เกินระดับนัยสำคัญที่กำหนดในระหว่างดำรงตำแหน่งได้
  แต่ต้องได้รับอนุมัติจากคณะกรรมการบริษัทก่อน และมติที่ได้ต้องเป็นมติเอกฉันท์

  5. ไม่เป็นกรรมการที่ได้รับแต่งตั้งขึ้นเพื่อเป็นตัวแทนของกรรมการบริษัท ผู้ถือหุ้นรายใหญ่
  หรือผู้ถือหุ้นซึ่งเป็นผู้เกี่ยวข้องกับผู้ถือหุ้นรายใหญ่ของบริษัท

  6. ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระได้

  7. กรรมการอิสระที่มีคุณสมบัติ ตาม 1-6
  อาจได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท บริษัทใหญ่
  บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง
  โดยมีการตัดสินใจในรูปแบบองค์คณะ (Collective Decision) ได้

คุณสมบัติของคณะกรรมการตรวจสอบ

1.  ได้รับการแต่งตั้งจากคณะกรรมการหรือผู้ถือหุ้น

2.  ทุกคนต้องเป็นกรรมการอิสระ

3.  ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน หรือนิติบุคคลที่อาจมีความขัดแย้ง

4.  ไม่เป็นกรรมการของ บริษัทใหญ่ บริษัทย่อย บริษัทย่อยลำดับเดียวกัน

5.  มีหน้าที่ตามที่ตลาดหลักทรัพย์กำหนด

6.  มีกรรมการตรวจสอบอย่างน้อย 1
    คนที่มีความรู้และประสบการณ์เพียงพอที่จะทำหน้าที่ในการสอบทานความน่าเชื่อถือของงบการเงินได้

คณะกรรมการบริหารความเสี่ยง
ที่ประชุมคณะกรรมการในปี 2557 มีมติแต่งตั้งคณะกรรมการบริหารความเสี่ยง ประกอบด้วย
กรรมการและ/หรือผู้บริหาร และผู้ตรวจสอบภายใน ประกอบด้วย

1.  ดร. วิวัฒน์ ตริลลิต                                 กรรมการผู้จัดการ
    ประธานคณะกรรมการบริหารความเสี่ยง

1.  นาย ชาญวุฒิ คุณีย์พันธุ์                         ผู้จัดการฝ่ายขาย

2.  Mr. Lee Ji Zong                                  ผู้จัดการโรงงาน

3.  นาย วิสุทธิ์ วานิชย์เจริญการ                  ผู้จัดการฝ่ายบัญชี

4.  นาง ปาริชาติ มนูทัศน์                         
     ผู้จัดการสำนักงาน/เลขานุการบริษัท

5.  นางสาว นวพร โพธิ์ไทย                       ผู้ตรวจสอบภายใน

หน้าที่และความรับผิดชอบของคณะกรรมการบริหารความเสี่ยง

1.  พิจารณานโยบายและแนวทางการบริหารความเสี่ยงโดยรวมของบริษัทฯ
    ซึ่งครอบคลุมถึงความเสี่ยงประเภทต่างๆ ที่สำคัญ
    และนำเสนอแก่คณะกรรมการตรวจสอบเพื่อรายงานต่อคณะกรรมการบริษัท

1.   กำหนดยุทธศาสตร์และแนวทางในการบริหารความเสี่ยงของบริษัทฯ โดยประเมิน ติดตาม
    และดูแลปริมาณความเสี่ยงของบริษัทฯ ให้อยู่ในระดับที่เหมาะสม

2.  กำหนดมาตรการที่จะใช้ในการจัดการความเสี่ยงให้เหมาะสมต่อสภาวการณ์และยอมรับได้

3.   ติดตามการปฏิบัติตามนโยบายการบริหารความเสี่ยงภายใต้แนวทางและนโยบายที่ได้กำหนดไว้

4.  ทบทวนความเพียงพอของนโยบายและระบบการบริหารความเสี่ยงโดยรวมถึงความมีประสิทธิผลของระบบ

9.3 การสรรหา กรรมการและผู้บริหาร

-   กรรมการบริษัทมิได้ผ่านการคัดเลือกจากคณะกรรมการสรรหา
    แต่คณะกรรมการหรือผู้ถือหุ้นที่ถือหุ้นเกินกว่าร้อยละ5 เป็นผู้เสนอชื่อ
    โดยผ่านขั้นตอนการพิจารณาจากคณะกรรมการร่วมกัน
    ทั้งนี้คณะกรรมการควรมีที่มาจากหลากหลายอาชีพ สาขา ความรู้ อายุ เพศ ประสบการณ์
    เพื่อสามารถนำความรู้ต่างๆ ช่วยพัฒนาองค์กร
    จากนั้นนำเสนอรายชื่อต่อผู้ถือหุ้นพิจารณาแต่งตั้งในการประชุมผู้ถือหุ้นประจำปี

-   ผู้ถือหุ้นรายเดียวหรือหลายรายรวมจำนวนหุ้นกันไม่ต่ำกว่าร้อยละ 5
    สามารถเข้าชื่อเสนอชื่อบุคคลที่มีคุณสมบัติเหมาะสมเพื่อเข้ารับการพิจารณาเลือกตั้งเป็นกรรมการบริษัท
    เป็นการล่วงหน้า
    แก่คณะกรรมการบริษัทเพื่อนำเสนอต่อผู้ถือหุ้นในการประชุมสามัญผู้ถือหุ้นประจำปี
    ปัจจุบันมีกรรมการที่มาจากกลุ่มผู้ถือหุ้นรายใหญ่รวมกัน 7 ท่าน

-   บริษัทมีคณะกรรมการของบริษัทไม่ต่ำกว่า 5 คน
    และคณะกรรมการไม่ต่ำกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

-   ให้ที่ประชุมผู้ถือหุ้นเลือกตั้งคณะกรรมการมีหลักเกณฑ์ และวิธีการดังต่อไปนี้

  - ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

- ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลเดียว หรือหลาย
บุคคลเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

- บุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี หรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมา มีคะแนนเสียงเท่ากัน
เกินกว่าจำนวนกรรมการที่พึงมีหรือพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

การสรรหาผู้บริหารระดับสูง

1. กำหนดคุณสมบัติของบุคคลที่จะดำรงตำแหน่ง เช่น ประสบการณ์ เพศ และความรู้
ความสามารถเฉพาะด้านที่เป็นประโยชน์กับบริษัท

2. พิจารณาสรรหาบุคคลผู้มีคุณสมบัติเหมาะสมมาดำรงตำแหน่ง
เพื่อเสนอให้คณะกรรมการบริษัทพิจารณาอนุมัติ

3. จัดทำแผนสืบทอดตำแหน่งกรรมการผู้จัดการใหญ่เสนอให้คณะกรรมการบริษัทพิจารณา

การถอดถอนกรรมการ

-   ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสามกรรมการที่จะต้องออกจากตำแหน่งในปีแรก
    และปีที่สองภายหลังจดทะเบียนบริษัทนั้น ให้จับฉลากกันว่าผู้ใดจะออก ส่วนปีหลังต่อๆไป
    ให้กรรมการที่อยู่ในตำแหน่งนานที่สุดเป็นผู้ออกจากตำแหน่ง

-   นอกจากการพ้นตำแหน่งตามวาระแล้ว กรรมการพ้นจากตำแหน่งเมื่อ

    (1) ตาย

    (2) ลาออก

    (3) ขาดคุณสมบัติ หรือมีลักษณะต้องห้ามตามมาตรา 68 แห่งพระราชบัญญัติ บริษัทมหาชนจำกัด
    พ.ศ. 2535

    (4)
    ที่ประชุมผู้ถือหุ้นลงมติให้ออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
    3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง
    และมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือ
    โดยผู้ถือหุ้นที่มาประชุมและมีสิทธิออกเสียง

    (5) ศาลมีคำสั่งให้ออก

-   ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
    ให้คณะกรรมการ เลือกผู้ถือหุ้นคนหนึ่งซึ่งมีคุณสมบัติ และไม่มีลักษณะต้องห้าม ตามมาตรา 68
    แห่งพระราชบัญญัติบริษัทมหาชนจำกัด พ.ศ. 2535
    เข้าเป็นกรรมการแทนในการประชุมคณะกรรมการคราวถัดไป เว้นแต่
    วาระของกรรมการจะเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
    จะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการที่ตนแทน
    มติของคณะกรรมการต้องประกอบด้วยคะแนนเสียงไม่น้อยกว่า 3 ใน 4
    ของจำนวนกรรมการที่ยังเหลืออยู่

ภาวะผู้นำและวิสัยทัศน์

คณะกรรมการมีส่วนร่วมในการกำหนดนโยบาย แผนธุรกิจ และงบประมาณบริษัท และดูแลฝ่ายบริหารให้ดำเนินการตามแผนที่วางไว้อย่างมีประสิทธิภาพ ด้วยความซื่อสัตย์ สุจริต ยุติธรรม มีความรับผิดชอบ มีความคิดสร้างสรรค์ และสามารถในการทำงานเป็นทีม คณะกรรมการได้จัดให้มีระบบควบคุมภายใน การตรวจสอบภายใน และติดตามผลได้ โดยมีการพิจารณาทบทวนและอนุมัติวิสัยทัศน์ ภารกิจ และกลยุทธ์ของบริษัททุกต้นปี

อำนาจหน้าที่ของคณะกรรมการ

1.  ดูแลและจัดการให้การดำเนินการของบริษัทเป็นไปตามกฎหมาย วัตถุประสงค์
    และข้อบังคับของบริษัทตลอดจนมติที่ประชุมผู้ถือหุ้นและรักษาผลประโยชน์ของบริษัทบนพื้นฐานของหลักการกำกับดูแลกิจการที่ดี

2.  กำหนดนโยบายและทิศทางการดำเนินงานของบริษัท
    และกำกับควบคุมดูแลให้ฝ่ายจัดการดำเนินการให้เป็นตามนโยบายที่กำหนด

3.  จัดให้มีการประชุมผู้ถือหุ้นเป็นการประชุมใหญ่สามัญประจำปี ภายในไม่เกิน 4 เดือน
    นับแต่วันปิดบัญชีสิ้นปีของบริษัท และจัดประชุมผู้ถือหุ้นเป็นการประชุมวิสามัญเมื่อมีความจำเป็น

4.  จัดประชุมคณะกรรมการบริษัททุกไตรมาสและในการประชุมต้องมีกรรมการไม่น้อยกว่ากึ่งหนึ่งของทั้งหมด
    การวินิจฉัยชี้ขาดของที่ประชุมให้ถือเสียงข้างมากเป็นมติ
    ถ้าคะแนนเสียงเท่ากันให้ประธานของที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

5.  จัดให้มีทำงบดุลและบัญชีกำไรขาดทุน ณ วันสิ้นสุดของรอบปีบัญชีของบริษัท
    เสนอต่อที่ประชุมผู้ถือหุ้น ในการประชุมสามัญประจำปี
    เพื่อพิจารณาอนุมัติงบดุลและบัญชีกำไรขาดทุน
    และคณะกรรมการบริษัทต้องจัดให้ผู้สอบบัญชีตรวจสอบให้เสร็จสิ้นก่อนนำเสนอต่อที่ประชุมผู้ถือหุ้น

6.  มอบอำนาจดำเนินการให้กรรมการผู้จัดการ ในการดำเนินกิจการของบริษัท
    ตลอดจนมีอำนาจแต่งตั้งและถอดถอนพนักงานของบริษัท รวมทั้งกำหนดค่าตอบแทนในการทำงาน

7.  พิจารณาอนุมัติงบประมาณในการลงทุนและในการดำเนินกิจการของบริษัทประจำปี

8.  ให้มีการควบคุมและตรวจสอบภายใน ตลอดจนจัดทำระบบการควบคุมทางการเงิน
    การดำเนินงานและการกำกับดูแลการปฏิบัติงาน รวมทั้งควบคุมและบริหารความเสี่ยง

9.  จัดให้มีการรายงานข้อมูลทางการเงิน ข้อมูล และข้อมูลทั่วไปที่สำคัญต่อผู้ถือหุ้น
    อย่างครบถ้วนถูกต้องและเพียงพอ และยืนยันการตรวจสอบรับรองข้อมูลที่รายงาน

10. ห้ามมิให้กรรมการ ประกอบกิจการ เข้าเป็นหุ้นส่วน หรือเข้าเป็นผู้บริหารสูงสุด
    ผู้ถือหุ้นในนิติบุคคลอื่นที่มีสภาพอย่างเดียวกัน และเป็นการแข่งขันกับกิจการของบริษัท
    เว้นแต่จะแจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

11. กรรมการต้องแจ้งให้บริษัททราบโดยไม่ชักช้า หากมีส่วนได้เสียในสัญญาที่ทำกับบริษัท
    หรือผู้ถือหุ้น หรือหุ้นกู้เพิ่มขึ้น หรือลดลงในบริษัท หรือบริษัทในเครือ

อำนาจหน้าที่ของประธานกรรมการ

       1. เป็นประธานในที่ประชุมคณะกรรมการ
และควบคุมการประชุมดังกล่าวให้เป็นไปด้วยความเรียบร้อย
        2.
ควบคุมดูแลการดำเนินงานทั่วไปของบริษัทให้เป็นไปด้วยความเรียบร้อยและอยู่ในวัตถุประสงค์ข้อกำหนด
และนโยบายของบริษัท

3. ลงนามในเอกสาร โดยเป็นไปตามข้อบังคับ ข้อกำหนดของบริษัท

        4. ดำเนินการอื่นๆ ตามที่คณะกรรมการมอบหมายให้ภายใต้กฎหมาย ข้อบังคับ
ระเบียบของบริษัท และ/หรือ มติการประชุมคณะกรรมการ มติการประชุมผู้ถือหุ้น

อำนาจหน้าที่ของคณะกรรมการบริหาร

1.  กำหนดแนวทางกลยุทธ์และดำเนินงานบริษัทให้มีประสิทธิภาพและประสิทธิสูงสุด

2.  ประเมินและกลั่นกรองโครงการลงทุนและงบประมาณประจำปีเพื่อให้คณะกรรมการพิจารณาอนุมัติ

3.  ลงนามในเอกสารผูกพันบริษัทตามที่ได้รับมอบอำนาจจากคณะกรรมการ

4.  พิจารณาอนุมัติการทำสัญญาป้องกันความเสี่ยงด้านอัตราแลกเปลี่ยน
    การซื้อขายเงินตราระหว่างประเทศล่วงหน้า

5.  จัดสรรทรัพยากรและสรรหาบุคลากรที่มีศักยภาพเพื่อประโยชน์สูงสุดของบริษัท

+-----------------------------------------------------------------------+
|   อำนาจหน้าที่ของกรรมการผู้จัดการ                                           |
|                   1.                                                  |
|   บริหารจัดการและควบคุมดูแลการดำเนินธุรกิจตามปกติของการดำเนินการตามวัตถุประสงค์   |
|   ข้อบังคับ นโยบาย ระเบียบ ข้อกำหนด คำสั่ง และมติที่ประชุมคณะกรรมการ และ/หรือ     |
|   มติที่ประชุมผู้ถือหุ้น                                                       |
|                                                                       |
|                   2. จัดทำและส่งมอบนโยบายทางธุรกิจ กลยุทธ์ทางธุรกิจ           |
|   รวมถึงแผนงาน งบประมาณ การระดมทุนเพื่อโครงการต่างๆ ต่อคณะกรรมการเพื่อขออนุมัติ  |
|   และรายงานความก้าวหน้าของแผนงาน                                        |
|                                                                       |
|   3. บังคับบัญชา สั่งการ บรรจุ แต่งตั้ง ปลดออก ให้ออก พิจารณาการลงโทษทางวินัย      |
|   พนักงานทุกระดับตามข้อกำหนดของบริษัท                                       |
|                    4. ลงนามในนิติกรรม สัญญา เอกสารคำสั่ง หรือหนังสือใดๆ       |
|   ที่ใช้ติดต่อกับหน่วยงานหรือ บุคคลอื่น                                          |
|   เพื่อให้การดำเนินงานของบริษัทสำเร็จลุล่วงในนามของบริษัท                        |
|                                                                       |
|   5. มีอำนาจมอบหมาย มอบอำนาจให้ผู้อื่นกระทำการ ปฏิบัติงานเป็นการเฉพาะแทนได้      |
|   ภายใต้ขอบเขตแห่งการมอบอำนาจ ตามระเบียบ ข้อกำหนด                         |
|   หรือคำสั่งที่คณะกรรมการกำหนดไว้                                           |
|                    6. อนุมัติการแต่งตั้งที่ปรึกษาด้านต่าง ๆ                      |
|   ที่จำเป็นต่อการดำเนินงานของโครงการ โดยผ่านคณะกรรมการ                      |
|                                                                       |
|   7.                                                                  |
|   เป็นผู้นำและปฏิบัติตนให้เป็นแบบอย่างตามหลักจริยธรรมและจรรยาบรรณทางธุรกิจของบริษัท  |
+-----------------------------------------------------------------------+

อำนาจหน้าที่ของคณะกรรมการตรวจสอบ

คณะกรรมการตรวจสอบมีหน้าที่ตามที่ได้รับมอบหมายจากคณะกรรมการของบริษัทดังต่อไปนี้

(1) สอบทานให้บริษัทมีการรายงานทางการเงินอย่างถูกต้องและเพียงพอ

(2) สอบทานให้บริษัทมีระบบการควบคุมภายใน (internal control)
และระบบการตรวจสอบภายใน (internal audit) ที่เหมาะสมและมีประสิทธิผล
และพิจารณาความเป็นอิสระของหน่วยงานตรวจสอบภายใน
ตลอดจนให้ความเห็นชอบในการพิจารณาแต่งตั้งโยกย้าย เลิกจ้างหัวหน้าหน่วยงานตรวจสอบภายใน
หรือหน่วยงานอื่นใดที่รับผิดชอบเกี่ยวกับการตรวจสอบภายใน

(3)
สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ข้อกำหนดของตลาดหลักทรัพย์
และกฎหมายที่เกี่ยวข้องกับธุรกิจของบริษัท

(4) พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว
รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

(5) พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้เป็นไปตามกฎหมายและข้อกำหนดของตลาดหลักทรัพย์ ทั้งนี้
เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

(6) จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูลอย่างน้อยดังต่อไปนี้

(6.1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(6.2) ความเห็นเกี่ยวกับความเพียงพอของระบบควบคุมภายในของบริษัท

(6.3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(6.4) ความเห็นเกี่ยวกับความเหมาะสมของผู้สอบบัญชี

(6.5) ความเห็นเกี่ยวกับรายการที่อาจมีความขัดแย้งทางผลประโยชน์

(6.6) จำนวนการประชุมคณะกรรมการตรวจสอบ
และการเข้าร่วมประชุมของกรรมการตรวจสอบแต่ละท่าน

(6.7)
ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
(charter)

(6.8)
รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

(7)
ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

สรุปวงเงินอนุมัติของรายการที่สำคัญ

  ------------------------------------- ---------------- ----------------------------------
  วงเงินอนุมัติ                             คณะกรรมการ       กรรมการผู้อำนวยการและกรรมการผู้จัดการ

  1. การอนุมัติการจัดซื้อ จัดหา และจัดจ้าง ต่อครั้ง มากกว่า 40 ล้านบาท ไม่เกิน 40 ล้านบาท

  2. การอนุมัติการจำหน่ายพัสดุคงคลัง           มากกว่า 40 ล้านบาท ไม่เกิน 40 ล้านบาท
  ทรัพย์สินถาวรต่อครั้ง                                        
  ------------------------------------- ---------------- ----------------------------------

การถ่วงดุลของกรรมการที่ไม่เป็นผู้บริหาร

คณะกรรมการบริษัทมีจำนวน 11 ท่าน ประกอบด้วย

กรรมการที่เป็นผู้บริหาร 2 ท่านคือ

-   นายเมธา ตริลลิต

-   ดร.วิวัฒน์ ตริลลิต

กรรมการที่ไม่ได้เป็นผู้บริหาร 6 ท่านคือ

-   นางวันทนา พจนาลัย

-   นายสุวิทย์ เวสารัชเวศย์

-   นายเชาว์วุธ พจนาลัย

-   นายสุรชัย เชิงวิวัฒน์กิจ

-   นางสาวรัชนี ตริลลิต

-   นายสหาย ทรัพย์สุนทรกุล (กรรมการอิสระ)

  กรรมการตรวจสอบซึ่งเป็นกรรมการอิสระ 3 ท่านคือ

-   นายเลิศชัย ลีลายนกุล เป็นกรรมการตรวจสอบที่มีความรู้และประสบการณ์ในการสอบทาน
    งบการเงินของบริษัท

-   นายชัยวัฒน์ จันทร์ศรีวงศ์

-   ดร.จงรัก ปรีชานนท์

การรวมหรือแยกตำแหน่ง

ประธานกรรมการมาจากกลุ่มผู้ถือหุ้นรายใหญ่ซึ่งถือหุ้นร้อยละ 35.79 ของหุ้นทั้งหมด

ประธานกรรมการและกรรมการผู้จัดการมิได้เป็นบุคคลเดียวกัน แต่มาจากครอบครัวเดียวกัน
การบริหารงานต้องดำเนินการภายใต้การอนุมัติเห็นชอบจากคณะกรรมการซึ่งประกอบด้วยตัวแทนผู้ถือหุ้นรายใหญ่กลุ่มต่างๆ
รวมถึงกรรมการตรวจสอบเพื่อช่วยในการสอบทานและถ่วงดุลอำนาจ

ความรับผิดชอบของคณะกรรมการ

คณะกรรมการบริษัท ถือเป็นหัวใจสำคัญของการกำกับดูแลกิจการที่ดี โดยคณะกรรมการบริษัทฯ
มีบทบาทสำคัญในการกำกับดูแลกิจการ เพื่อประโยชน์สูงสุดของบริษัท
แสดงความรับผิดชอบต่อหน้าที่และการปฏิบัติงานของคณะกรรมการ

โครงสร้างการกำกับดูแลกิจการที่ดีและขอบเขตอำนาจหน้าที่ของคณะกรรมการ
อันประกอบด้วยองค์ประกอบคุณสมบัติ การแต่งตั้ง บทบาทหน้าที่การดำรงตำแหน่ง
และการดำเนินงานของกรรมการ ผู้บริหาร และผู้ปฏิบัติงาน ได้ถูกกำหนดไว้อย่างชัดเจน
รวมทั้งการกำหนดนโยบาย ข้อบังคับ ระเบียบวิธีปฏิบัติ
และคู่มือการปฏิบัติงานที่เกี่ยวข้องกับการดำเนินธุรกิจไว้เป็นลายลักษณ์อักษร
เพื่อให้เกิดการถ่วงดุลและตรวจสอบระหว่างกัน
โดยมีผู้ตรวจสอบสอบภายในอิสระซึ่งมีบทบาทหน้าที่ตามที่ได้รับอนุมัติจากคณะกรรมการตรวจสอบ
ทำหน้าที่ตรวจสอบการดำเนินงานเพื่อให้มั่นใจว่า
บริษัทได้ดำเนินการตามแนวทางที่กำหนดเป็นไปตามกฎหมายและข้อกำหนดที่เกี่ยวข้องได้อย่างมีประสิทธิภาพ

โดยคณะกรรมการบริษัทฯ ได้ปฏิบัติหน้าที่ด้วยความซื่อสัตย์สุจริต โปร่งใส รอบคอบ ระมัดระวัง
และเข้าใจถึงบทบาทหน้าที่ความรับผิดชอบที่อยู่บนพื้นฐานของกฎหมาย ข้อกำหนด กฎเกณฑ์
ข้อบังคับบริษัท มติที่ประชุมผู้ถือหุ้น และหลักการกำกับดูแลกิจการที่ดี
ไม่กระทำการใดที่เป็นการขัดหรือแย้งกับผลประโยชน์ของบริษัทฯ
เพื่อให้ผู้ถือหุ้นและนักลงทุนเกิดความมั่นใจ
ทั้งนี้บริษัทมีข้อกำหนดจำนวนบริษัทจดทะเบียนที่กรรมการแต่ละท่านจะไปดำรงตำแหน่งได้ไม่เกิน 5
บริษัท

การประเมินตนเองของคณะกรรมการ

คณะกรรมการบริษัทได้มีการประเมินผลงานของตนเองแบบทั้งคณะปีละ 1 ครั้ง
เพื่อทบทวนการทำงานกำกับดูแลอย่างเพียงพอ และมีประสิทธิภาพ
และใช้เป็นข้อมูลเพื่อสนับสนุนการทำงานของฝ่ายบริหารนำไปปรับปรุงแก้ไขตามความเหมาะสม

การปฐมนิเทศกรรมการใหม่

บริษัทตระหนักถึงความสำคัญต่อการปฏิบัติหน้าที่ของกรรมการ
จึงจัดให้มีการแนะนำแนวทางการดำเนินงานในภาพรวมของบริษัท โครงสร้างบริษัท
เพื่อให้มีความเข้าใจทั้งวิธีทำงาน
ข้อมูลสารสนเทศที่สำคัญและจำเป็นต่อการปฏิบัติหน้าที่ของกรรมการ เช่น กฎหมายที่เกี่ยวข้อง
รูปแบบงบการเงิน เป็นต้น

แผนการสืบทอดงาน

บริษัทมีแผนการเตรียมการสืบทอดตำแหน่งงานที่สำคัญ
เพื่อรองรับการขยายธุรกิจและทดแทนผู้เกษียณอายุ
ให้มีการสืบทอดตำแหน่งเพื่อความต่อเนื่องในการบริหาร
ตลอดจนพัฒนาพนักงานให้มีความพร้อมในการสืบทอดตำแหน่งงาน ซึ่งจะพิจารณาจากความรู้
ความสามารถ ประสบการณ์ และวิสัยทัศน์

9.4 การกำกับดูแลการดำเนินงานของบริษัทย่อย

เนื่องจากบริษัท พาโตเคมีอุตสาหกรรมจำกัด (มหาชน) ถือหุ้น 99.99% ในบริษัทย่อยคือ บริษัท
พาโต ครอปแคร์ จำกัด กรรมการ ผู้บริหาร
เป็นชุดเดียวกันทั้งหมดจึงใช้หลักการเดียวกันในการบริหารจัดการใน ทุกระเบียบปฏิบัติ ข้อกำหนด
ขอบเขตหน้าที่ นโยบายและความรับผิดชอบ

5.  การดูแลเรื่องการใช้ข้อมูลภายใน

บริษัทมีนโยบายและวิธีการดูแลกรรมการและผู้บริหาร พนักงาน
รวมถึงบุคคลที่เกี่ยวข้องมิให้นำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ก่อนที่งบการเงินจะเผยแพร่ต่อสาธารณชนโดย

1.
บริษัทได้กำหนดนโยบายให้กรรมการและผู้บริหารระดับสูงแจ้งต่อคณะกรรมการหรือผู้ที่คณะกรรมการมอบหมายเกี่ยวกับการซื้อขายหุ้นของบริษัทตนเองอย่างน้อย
1 วันล่วงหน้าก่อนทำการซื้อขาย

2. บริษัทกำหนดให้กรรมการ ผู้บริหาร
และพนักงานรับทราบถึงประกาศที่เกี่ยวข้องของสำนักงานคณะกรรมการ ก.ล.ต.
ที่กำหนดให้กรรมการและผู้บริหาร มีหน้าที่รายงานการเปลี่ยนแปลงการถือครองหลักทรัพย์
ต่อคณะกรรมการ ก.ล.ต. ตามมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.
2535 ภายใน 3 วัน นับจากวันที่มีการเปลี่ยนแปลงการถือครองหลักทรัพย์
และให้แจ้งให้เลขานุการบริษัทรับทราบเพื่อจัดทำบันทึกการเปลี่ยนแปลงและสรุปจำนวนหลักทรัพย์ของกรรมการและผู้บริหารเป็นรายบุคคล
เพื่อนำเสนอให้แก่คณะกรรมการบริษัททราบ
ยังได้แจ้งบทลงโทษหากมีการฝ่าฝืนหรือไม่ปฏิบัติตามข้อกำหนดดังกล่าวด้วย

3. บริษัทมีข้อกำหนดห้ามนำข้อมูลงบการเงิน
หรือข้อมูลอื่นที่มีผลกระทบต่อราคาหลักทรัพย์ของบริษัทที่ทราบ
เปิดเผยแก่บุคคลภายนอกหรือผู้ที่มิได้มีส่วนเกี่ยวข้อง และห้ามทำการซื้อขายหลักทรัพย์ในช่วง 1
เดือน ก่อนมีข้อมูลอื่นที่มีผลกระทบต่อราคาหลักทรัพย์ของบริษัทจะเผยแพร่ต่อสาธารณะชน
หากไม่ปฏิบัติตามข้อกำหนดดังกล่าวถือเป็นการกระทำผิดวินัยของบริษัท จะได้รับโทษตั้งแต่
การตักเตือน การตัดค่าจ้าง การพักงานโดยไม่ได้รับค่าจ้าง จนถึงการเลิกจ้าง

9.6 ค่าตอบแทนผู้สอบบัญชี ค่าตอบแทนที่บริษัทจ่ายให้ ผู้สอบบัญชี โดยแยกเป็น
ค่าตอบแทนจากการสอบบัญชี (audit fee) 530,000บาท เพิ่มขึ้น 50,000 บาท จากอัตราของปี
2556 และ ไม่มีค่าบริการอื่น (non-audit fee)

9.7 การปฏิบัติตามหลักการกำกับดูแลกิจการที่ดีเรื่องอื่นๆ

ความขัดแย้งทางผลประโยชน์

คณะกรรมการได้ทราบถึงรายการที่มีความขัดแย้งทางผลประโยชน์ และรายการที่เกี่ยวโยงกัน
และได้พิจารณาอย่างรอบคอบเพื่อผลประโยชน์ต่อบริษัท
หลีกเลี่ยงการดำเนินการที่อาจก่อให้เกิดความขัดแย้งทางผลประโยชน์
ส่งเสริมการแข่งขันทางการค้าอย่างเสรี
รวมถึงการปฏิบัติตามกฎระเบียบของตลาดหลักทรัพย์ด้านการเปิดเผยรายการ ในปี 2552
ตามมาตรา 89/14 ของ พรบ. หลักทรัพย์ บริษัทดำเนินการให้กรรมการและผู้บริหาร
จัดส่งรายงานการมีส่วนได้เสียของกรรมการและผู้บริหารครั้งแรก
ต่อประธานคณะกรรมการตรวจสอบ และ ประธานกรรมการ เพื่อลงชื่อรับทราบ
และจัดทำรายงานทุกครั้งเมื่อมีการเปลี่ยนแปลง โดยเลขานุการบริษัทมีหน้าที่จัดเก็บรายงานดังกล่าว

ความสัมพันธ์กับผู้ลงทุน

คณะกรรมการได้ให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
ทั้งรายงานข้อมูลทางการเงิน และข้อมูลทั่วไป ตลอดจนข้อมูลสำคัญที่มีผลต่อราคาหลักทรัพย์ของบริษัท
โดยได้เผยแพร่ข้อมูลข่าวสารต่างๆ โดยผ่านช่องทางและการสื่อสารของตลาดหลักทรัพย์ ในปี 2557
บริษัทเปิดโอกาสให้นักวิเคราะห์หลักทรัพย์ เข้าเยี่ยมเยียนพบปะพูดคุยจำนวน 2 บริษัท
เนื่องจากบริษัทยังมีผู้ถือหุ้นรายย่อยเป็นจำนวนน้อยจึงยังมิได้จัดตั้งหน่วยงานด้านผู้ลงทุนสัมพันธ์ขึ้นโดยเฉพาะ
แต่ได้มอบหมายให้นางปาริชาติ มนูทัศน์ ผู้จัดการสำนักงาน และเลขานุการบริษัท
ทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์ และภาครัฐที่เกี่ยวข้อง
ซึ่งผู้ลงทุนสามารถติดต่อขอทราบข้อมูลบริษัทได้ที่ โทร 023180360 - 9 ต่อ 118 หรือ e-mail
address : pato2@cscoms.com; mailbox@patochemical.com

จริยธรรมธุรกิจ

บริษัทออกข้อพึงปฏิบัติเกี่ยวกับจรรยาบรรณของคณะกรรมการ และพนักงาน ที่สอดคล้องกับกฎหมาย
ข้อบังคับต่างๆ ที่เกี่ยวข้อง เป็นลายลักษณ์อักษร
เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ ด้วยความซื่อสัตย์สุจริต รับผิดชอบต่อหน้าที่
และมีระเบียบวินัย อีกทั้งบริษัทจัดประชุมพนักงานอย่างสม่ำเสมอ

จรรยาบรรณของกรรมการบริษัทพาโตเคมีอุตสาหกรรมจำกัด(มหาชน)

1.  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้นด้วยความซื่อสัตย์ สุจริต มีจริยธรรม
    และระมัดระวังรักษาผลประโยชน์ของบริษัท ดูแลมิให้มีการละเมิดลิขสิทธิ์ หรือสิทธิบัตรใดๆ
    ในองค์กร

2.  กำหนดนโยบายและทิศทางการดำเนินงานของบริษัทและกำกับควบคุมดูแล
    ให้ฝ่ายจัดการดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น

3.  มีความรับผิดชอบต่อผู้ถือหุ้นโดยสม่ำเสมอ ดำเนินงานโดยรักษาผลประโยชน์ของผู้ถือหุ้น
    มีการเปิดเผยข้อมูลต่อผู้ลงทุนอย่างถูกต้องครบถ้วน มีมาตรฐานและโปร่งใส

4.  มีความตั้งใจที่จะดำเนินธุรกิจอย่างต่อเนื่อง

5.  ติดตามการดำเนินกิจการของบริษัทและควรได้รับรู้ถึงการปฏิบัติตามกฎหมายและข้อกำหนดในสัญญาที่เกี่ยวข้องของบริษัท
    และควรกำชับให้ฝ่ายจัดการบอกกล่าวเรื่องราวที่สำคัญของบริษัทเพื่อให้การดำเนินกิจการของบริษัทเป็นไปอย่างมีประสิทธิผล

6.  ไม่รับเป็นกรรมการในบริษัทที่ก่อให้เกิดความขัดแย้งทางผลประโยชน์กับบริษัทจดทะเบียนที่ตนดำรงตำแหน่งเป็นกรรมการอยู่

จรรยาบรรณของพนักงานบริษัทพาโตเคมีอุตสาหกรรม จำกัด (มหาชน)

ผู้บริหารและพนักงานพึงปฏิบัติตนเป็นแบบอย่างเพื่อเสริมสร้างบรรยากาศของการทำงานให้เอื้อต่อการปฏิบัติตาม
และเพื่อป้องกันการละเมิดจรรยาบรรณ จรรยาบรรณนี้ไม่สามารถครอบคลุมได้ทุกสถานการณ์
หากพนักงานต้องเผชิญกับสถานการณ์ที่ไม่ได้ระบุไว้นี้กรุณาใช้ดุลพินิจเพื่อไต่ตรองถึงความถูกต้อง
หรือปรึกษาผู้บังคับบัญชาเพื่อการยึดถือเป็นหลักปฏิบัติต่อไป

  1.ปฏิบัติหน้าที่ด้วยความรับผิดชอบ ซื่อสัตย์สุจริต

2.
หาความรู้และประสบการณ์เพิ่มเติมเพื่อสร้างตนเองให้มีความสามารถในการปฏิบัติงานให้มีประสิทธิภาพและประสิทธิผล

3. ปฏิบัติต่อผู้ร่วมงานด้วยความสุภาพ ให้เกียรติ มีน้ำใจ มีมนุษย์สัมพันธ์ที่ดี
ไม่ปิดบังข้อมูลที่จำเป็นในการปฏิบัติงานของผู้ร่วมงาน
และปรับตนให้สามารถทำงานร่วมกับบุคคลอื่นได้เป็นอย่างดี

4. รักษาและเสริมสร้างความสามัคคีระหว่างผู้ร่วมงาน
และช่วยเหลือเกื้อกูลซึ่งกันและกันในทางที่ชอบเพื่อประโยชน์ต่องานของบริษัท
5. ปฏิบัติต่อผู้ใต้บังคับบัญชาด้วยเมตตาธรรมและยุติธรรม ดูแลเอาใจใส่และพัฒนาผู้ใต้บังคับบัญชา
เพื่อให้มีความก้าวหน้าในหน้าที่การงาน ด้วยการถ่ายทอดความรู้ในงาน สนับสนุนให้ได้รับการอบรม
และให้ได้เพิ่มพูนความรู้ประสบการณ์อยู่เสมอ

6. รับฟังความคิดเห็นหรือข้อเสนอแนะจากผู้บังคับบัญชา
และพิจารณานำไปใช้ในทางที่เป็นประโยชน์ต่องานของบริษัท

7. ไม่แสวงหาตำแหน่ง ความดีความชอบ
หรือประโยชน์อื่นใดโดยมิชอบจากผู้บังคับบัญชาหรือจากบุคคลอื่นใด

8.ไม่ใช้ข้อมูลข่าวสารอันเป็นสาระสำคัญต่อการเปลี่ยนแปลงราคาหลักทรัพย์ของบริษัทที่ยังมิได้เปิดเผยต่อประชาชนเพื่อแสวงหากำไรหรือผลประโยชน์
ไม่ว่าทางตรงหรือทางอ้อม 9. หลีกเลี่ยงการรับสิ่งของหรือเงิน ผลประโยชน์ใดๆ
จากบุคคลอื่นที่มีหน้าที่เกี่ยวข้องหรือธุรกิจเกี่ยวข้องกับบริษัทซึ่งอาจมีผลต่อการตัดสินใจทางธุรกิจของบริษัท
เว้นแต่ในโอกาสหรือเทศกาลที่เป็นประเพณีนิยมและเป็นการรักษาสัมพันธภาพทางธุรกิจโดยปกติ
ทั้งนี้จะต้องไม่มีราคาจนเกินสมควรหรือเกินกว่าเหตุ 10.
รักษาความลับบริษัทโดยดูแลมิให้เอกสารอันเป็นความลับรั่วไหลหรือตกไปถึงผู้ไม่เกี่ยวข้องอันอาจเป็นเหตุแห่งความเสียหายแก่บริษัท
11. ระมัดระวังการแสดงความเห็นต่อบุคคลภายนอกในเรื่องที่อาจกระทบต่อชื่อเสียงบริษัท

12. ไม่นำเอาข้อมูลหรือเรื่องราวของพนักงานอื่น
ทั้งในเรื่องที่เกี่ยวกับการปฏิบัติงานและเรื่องส่วนตัวไปเปิดเผย
หรือวิพากษ์วิจารณ์ในลักษณะที่จะก่อให้เกิดความเสียหายแก่พนักงาน
หรือภาพพจน์โดยส่วนรวมของบริษัท

13. ไม่เข้าไปยุ่งเกี่ยวกับการพนัน และสิ่งเสพติดและ
ไม่ประพฤติตนในทางที่อาจให้เสื่อมเสียชื่อเสียงของตนเองและบริษัท 14.
ดูแลรักษาทรัพย์สินของบริษัทมิให้เสียหาย สูญหาย หรือนำไปใช้ในทางที่ผิด
ใช้ทรัพยากรที่มีอยู่ให้เกิดประโยชน์สูงสุด ประหยัดและไม่นำไปใช้ในเรื่องส่วนตัว 15.
ปฏิบัติหน้าที่โดยคำนึงถึงสุขภาพ ความปลอดภัยต่อตนเอง ผู้อื่นและสิ่งแวดล้อม

รายงานคณะกรรมการ

รายงานความรับผิดชอบของคณะกรรมการในการจัดทำรายงานทางการเงินประจำปี 2557

คณะกรรมการบริษัทเป็นผู้รับผิดชอบต่องบการเงินรวมของบริษัท
และสารสนเทศทางการเงินที่ปรากฏรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน
คณะกรรมการจัดให้มีการทำแบบประเมินผลงานของคณะกรรมการทั้งนี้เพื่อนำมากำหนดแนวทางในการการปฏิบัติหน้าที่ของคณะกรรมการให้มีประสิทธิภาพอย่างเป็นรูปธรรม

คณะกรรมการได้จัดให้มีการดำรงรักษาไว้ซึ่งระบบควบคุมภายในที่มีประสิทธิผลเพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง
ครบถ้วนและเพียงพอที่จะดำรงรักษาไว้ซึ่งทรัพย์สินและเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีนัยสำคัญ
โดยให้คณะกรรมการตรวจสอบและกรรมการผู้จัดการทำแบบประเมินความเพียงพอของระบบการควบคุมภายในและมอบหมายให้
ผู้ตรวจสอบภายในอิสระซึ่งเป็นบุคคลภายนอกทำการสรุปแบบประเมินเพื่อแนะนำการปรับปรุงแก้ไขในสิ่งที่ควร

คณะกรรมการตรวจสอบซึ่งประกอบด้วยกรรรมการอิสระ
ที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายในและความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้รายงานประจำปีสิ้นสุด
ณ วันที่ 31 ธันวาคม 2557 แล้ว

(นายเมธา ตริลลิต)

ประธานกรรมการ

10. ความรับผิดชอบต่อสังคม รายงานความรับผิดชอบต่อสังคม

ประเทศไทยถือเป็นประเทศเกษตรกรรม แม้ว่าภาคการเกษตรจะไม่ใช่ภาคส่วนที่ทำรายได้หลักเข้า

ประเทศ หากแต่ภาคการเกษตรก็ถือได้ว่ามีความสำคัญในการเลี้ยงปากท้องของคนในประเทศ
รวมถึงยังสร้างรายได้เข้าประเทศจากการส่งออก
ที่ผ่านมาหลายประเทศทั่วโลกพยายามในการเพิ่มพื้นที่ทางการเกษตรของตนเพื่อเพิ่มผลผลิตในประเทศ
แม้กระทั่งประเทศที่ไม่สามารถเพาะปลูกได้
ก็มีความพยายามในการเข้าเช่าพื้นที่เพาะปลูกในประเทศอื่น
พื้นที่การเกษตรจึงถือได้ว่ามีความสำคัญเป็นอย่างยิ่ง ความมั่นคงทางอาหาร (Food Security)
กลายเป็นปัญหารูปแบบใหม่ของหลายประเทศที่ต้องเผชิญและมีมาตรการรับมือเพื่อความอยู่รอดของประชากรในประเทศนั้นๆ
โดยเฉพาะประเทศกำลังพัฒนาที่ปัญหานี้ทวีความรุนแรงขึ้น
อันเป็นผลจากการเปลี่ยนแปลงของสภาพภูมิอากาศ พื้นที่การเกษตรที่มีจำกัด
สำหรับประเทศไทยสามารถผลิตพืชอาหารได้เพียงพอต่อการบริโภคในประเทศและส่งออกเป็นลำดับต้นๆ
อย่างไรก็ตามปัญหาอาจเริ่มคืบคลานจากปัจจัยดังต่อไปนี้ที่รัฐบาลควรให้ความสำคัญ
1.วิกฤติพลังงานทำให้หันเหความสำคัญกับการผลิตพืชอาหารไปผลิตพืชพลังงานเช่น ปาล์มน้ำมัน อ้อย
มันสำปะหลัง สบู่ดำ

2. พื้นที่การเกษตรกรรมถูกใช้ไปในการผลิตพลังงานทดแทน เช่น การทำ Solar farm
ซึ่งกำลังเป็นที่นิยมและเกิดขึ้นมากมายโดยเฉพาะในพื้นที่ภาคอีสาน

3. แรงงานภาคเกษตรกรรมมีแนวโน้มลดลง คนรุ่นใหม่หันไปทำงานภาคอุตสาหกรรมกันมากขึ้น
การทำการเกษตรที่ต้องใช้แรงงานจำนวนมากจึงหาแรงงานได้ยากขึ้น

4. ปัญหาชาวต่างชาติอาศัยช่องโหว่ของกฎหมายเข้ามาครอบครองที่ดินเกษตรกรรม
ส่งผลให้คนไทยสูญเสียสิทธิการครอบครองและใช้ประโยชน์ที่ดินในการทำเกษตรกรรม

5. ปัจจัยการผลิตประเภท ปุ๋ยเคมี และสารเคมีกำจัดศัตรูพืชเป็นสินค้าที่ต้องนำเข้า
และหากมีราคาสูงทำให้ต้นทุนในการผลิตสูง

ปัจจัยข้างต้นทำให้เกษตรกรไทยต้องคำนึงว่า
“ทำอย่างไรที่จะสามารถผลิตพืชผลให้ได้ในปริมาณที่สูงขึ้นโดยไม่ต้องขยายพื้นที่เพาะปลูก
และใช้แรงงานที่มีอยู่จำกัดให้คุ้มค่า” บริษัท พาโตเคมี อุตสาหกรรม จำกัด (มหาชน)
ได้ก่อตั้งขึ้นเพื่อตอบโจทย์เกษตรกรไทย เพื่อคุณภาพ ปริมาณผลผลิตต่อไร่
พึ่งพาแรงงานน้อยลงโดยอาศัยสารเคมีกำจัดศัตรูพืช วัชพืช และคุมโรคพืชที่มีประสิทธิภาพดี
ในราคาประหยัดและคุ้มค่า ในขณะที่บริษัทข้ามชาติ เน้นการนำเข้าผลิตภัณฑ์สำเร็จรูปซึ่งมีราคาแพง
บริษัทพาโตเคมี อุตสาหกรรมจำกัด (มหาชน)
นำเข้าสินค้าทั้งผลิตภัณฑ์สำเร็จรูปและการนำเข้าสารTechnical Grade
โดยมีนโยบายเน้นการนำเข้าสาร Technical Grade มากที่สุดเท่าที่จะสามารถทำได้
เนื่องจากเห็นว่าการนำ Technical Grade เข้ามาผสมปรุงแต่ง (Formulate)
เองนอกจากเป็นการลดต้นทุนเพราะสารประกอบอื่นๆ
รวมถึงวัสดุบรรจุสามารถจัดหาได้ในประเทศเป็นการช่วยกระจายรายได้ในประเทศแล้ว
ที่สำคัญบริษัทยังสามารถควบคุมคุณภาพได้ดีกว่าการนำเข้าแบบสำเร็จรูป ซึ่งเป็นผลดีต่อเกษตรกร
ทำให้เกษตรกรสามารถลดต้นทุนในการผลิตได้มาก ผลการดำเนินงานกว่า 30 ปี
จึงเป็นที่เชื่อถือและไว้วางใจจากเกษตรกรไทยมาจนทุกวันนี้

10.1 นโยบายความรับผิดชอบต่อสังคม

บริษัทคำนึงถึงการเป็นส่วนหนึ่งของสังคม
จึงต้องตระหนักถึงความสำคัญของการดำเนินธุรกิจอย่างมีความรับผิดชอบต่อสังคม ชุมชน
และสิ่งแวดล้อม เพื่อการเติบโตอย่างมั่นคงยั่งยืนและเป็นที่ยอมรับจากผู้ที่เกี่ยวข้องทุกภาคส่วน
และเพื่อส่งเสริมให้การปฏิบัติงานของกรรมการ ผู้บริหาร และพนักงานของบริษัท
เป็นไปในทิศทางเดียวกันในเรื่อง ดังกล่าว บริษัทฯ
จึงกำหนดนโยบายความรับผิดชอบต่อทุกภาคส่วนดังนี้

1.  ปลุกจิตสำนึกของพนักงานทุกคนให้ตระหนักถึงความรับผิดชอบต่อตัวเองและสังคม
    และส่งเสริมการบริหารผ่านธรรมาภิบาลและการควบคุมภายใน สร้างคุณค่าขององค์กร
    โดยมุ่งเน้นการดำเนินธุรกิจอย่างซื่อสัตย์ สุจริต

2.  คำนึงถึงการดำรงอยู่อย่างมีความหมายต่อสังคม
    และให้ความสำคัญต่อสิทธิของผู้มีส่วนได้เสียทุกกลุ่ม อันได้แก่พนักงาน คู่ค้า ลูกค้า
    คู่แข่งทางการค้า หน่วยงานราชการ สิ่งแวดล้อมและสังคมอย่างสมดุล
    และจัดลำดับความสำคัญอย่างเหมาะสม
    เพื่อให้ทุกฝ่ายได้รับความพึงพอใจร่วมกันนำมาซึ่งความยั่งยืน

    2.  การจัดทำรายงานความรับผิดชอบต่อสังคมเพื่อความยั่งยืน

บริษัทจัดทำรายงานความรับผิดชอบของสังคมให้สอดคล้องกับแนวทางความรับผิดชอบต่อสังคมของกิจการที่จัดทำโดยตลาดหลักทรัพย์แห่งประเทศไทย
และใช้กรอบการทำรายงานของเข็มทิศธุรกิจเพื่อสังคมเป็นหลัก
จัดทำรายงานรวมเล่มอยู่กับรายงานประจำปีของบริษัทโดยเน้น ทำในสิ่งที่เขียนและเขียนในสิ่งที่ทำ
ยึดมั่นในวิสัยทัศน์ “ ผลิตสินค้าดีมีคุณภาพราคายุติธรรมเพื่อเกษตรกรไทย
ใส่ใจความมั่นคงของผลประกอบการ โดยไม่ทิ้งงานเพื่อสังคมและสิ่งแวดล้อม”
จึงได้กำหนดแนวทางในการดำเนินธุรกิจตามหลักการหลักการความรับผิดชอบต่อสังคมโดยดำเนินการตามหลักการ
8 ข้อดังนี้

+------------+---------------------------------------------------------+
| 1.         | คณะกรรมการมีนโยบายที่จะปฏิบัติต่อคู่ค้าด้วยความเป็นธรรม ซื่อสัตย์ สุจริต  |
| การประก    | จึงมีหลักปฏิบัติดังนี้                                           |
| อบธุรกิจด้วยค |                                                         |
| วามเป็นธรรม | - หลีกเลี่ยงการดำเนินการที่อาจก่อให้เกิดความขัดแย้งทางผลประโยชน์    |
|            |                                                         |
|            | - ส่งเสริมการแข่งขันทางการค้าอย่างเสรี หลีกเลี่ยงการเล่นพรรคเล่นพวก |
|            |                                                         |
|            | - ไม่สนับสนุนการละเมิดทรัพย์สินทางปัญญาหรือลิขสิทธิ์                 |
|            |                                                         |
|            | - จัดให้มีระบบการป้องกันการจ่ายสินบนและทุจริต                    |
|            | มีกระบวนการแก้ปัญหาหากเกิดขึ้นและมีขบวนการตรวจสอบและมีบทลงโทษ   |
|            |                                                         |
|            | - รณรงค์ให้กรรมการ ผู้บริหาร พนักงาน                          |
|            | เห็นความสำคัญของการต่อต้านการทุจริต                           |
|            |                                                         |
|            | - บริษัทดำเนินธุรกิจด้วยความเป็นกลางทางการเมือง ไม่เข้าไปมีส่วนร่วม  |
|            | ฝักใฝ่                                                    |
|            | ไม่นำเงินทุนของบริษ                                         |
|            | ัทไปสนับสนุนพรรคการเมืองหนึ่งพรรคการเมืองใดไม่ว่าทางตรงหรือทางอ้อม |
|            | โดยคำนึงว่าสิทธิการเมืองเป็นสิทธิเฉพาะบุคคลไม่เกี่ยวข้องกับบริษัท       |
+------------+---------------------------------------------------------+
| 2.         | บริษัทเห็นว่า ปัญหาคอร์รัปชั่นในประเทศไทยเป็นที่รับรู้กันไปทั่วโลก        |
| กา         | และไทยถูกจัดอันดับอยู่ประเทศที่มีการคอร์รัปชั่นสูงในอันดับต้นๆ           |
| รต่อต้านการท | ส่งผลกระทบต่อภาพลักษณ์และมาตรฐานความเป็นอยู่ของผู้คนโดยส่วนรวม    |
| ุจริตคอร์รัปชั่น | เช่น                                                     |
|            |                                                         |
|            | 1)                                                      |
|            | ทำให้เกิดการค                                             |
|            | ดโกงทรัพยากรของส่วนรวมไปเป็นของตนเองอย่างผิดกฎหมายและจริยธรรม |
|            |                                                         |
|            | 2) ทำให้เกิดการบิดเบือนการใช้ทรัพยากร                         |
|            | ส่งผลให้คนส่วนใหญ่ไม่ได้รับประโยชน์สูงสุด เช่น                     |
|            | การก่อสร้างถนนหรือถาวรวัตถุต่างๆ มีคุณภาพต่ำ                     |
|            | อายุใช้งานน้อยกว่าที่ควรเป็นหรือการได้รับบริการคุณภาพต่ำ             |
|            |                                                         |
|            | 3) ทำให้เกิดการผูกขาดโดยนักธุรกิจการเมืองขนาดใหญ่               |
|            | ไม่ส่งเสริมการแข่งขันที่เป็นธรรมและมีประสิทธิภาพ นำไปสู่ความอ่อนแอ    |
|            | ความด้อยพัฒนาล้าหลังขององค์กร                                |
|            |                                                         |
|            | 4) ทำให้เยาวชนและประชาชนมีค่านิยมแบบยกย่องความร่ำรวย          |
|            | ความสำเร็จ โดยถือว่าการโกงแม้เพียงเล็กน้อยเพื่อให้ตนเองได้ประโยชน์  |
|            | การใช้อภิสิทธิ์ เล่นพวก เป็นเรื่องปกติที่ใครๆ ก็ทำกัน                 |
|            | ทำให้ประชาชนขาดจริยธรรม ศีลธรรม                            |
|            | เกิดการเอาเปรียบกันอย่างไม่เคารพกติกา ไม่มีวินัย                  |
|            | ไม่มีจิตสำนึกที่จะทำงานร่วมกันเพื่อหมู่คณะ                          |
|            | บริษัทจึงมีนโยบายการต่อต้านปัญหาทุจริตและ                        |
|            | ป้องกันการมีส่วนร่วมเกี่ยวข้องกับการคอร์รัปชั่นผู้ถือหุ้นสามารถศึกษานโยบาย |
|            | และการป้องกันได้ภายใต้หัวข้อดังกล่าวในข้อ 10.5 ส่วนท้ายรายงาน      |
+------------+---------------------------------------------------------+
| 3.         | บริษัทมีนโยบายสนับสนุนและเคารพในการปกป้องสิทธิมนุษยชน            |
| การเคาร    | เคารพต่อศักดิ์ศรีความเป็นมนุษย์ ไม่สนับสนุนการบังคับใช้แรงงาน         |
| พสิทธิมนุษยชน | และต่อต้านการใช้แรงงานเด็ก                                  |
|            | โดยส่งเสริม                                               |
|            | ให้มีการปฏิบัติตามหลักการสิทธิมนุษยชนตามมาตรฐานสากลและหลักจริยธรรม |
|            | เพื่อความสงบสุขของสังคม                                     |
|            |                                                         |
|            | กา                                                      |
|            | รคัดเลือกพนักงานมิได้รับการตัดสินบนพื้นฐานของลักษณะเฉพาะส่วนบุคคลเช่น |
|            | เชื้อชาติ เพศ ศาสนา แต่เป็นความสามารถที่แท้จริงและคุณความดี        |
+------------+---------------------------------------------------------+
| 4.         | บริษัทให้ความคุ้มครองสภาพการทำงา                             |
| การปฏิบ     | นของพนักงานโดยกำหนดเงื่อนไขการจ้างที่เป็นธรรมโดยมีหลักการดังต่อไปนี้ |
| ัติต่อแรงงานอ |                                                         |
| ย่างเป็นธรรม | 1. เน้นความปลอดภัยและสุขอนามัย                              |
|            | ดูแลให้มีอาชีวอนามัยและความปลอดภัยในการทำงานอย่างเหมาะสม       |
|            |                                                         |
|            | 2. มีการฝึกฝนทักษะและเพิ่มพูนศักยภาพของพนักงานสม่ำเสมอ           |
|            | เปิดโอกาสให้มีการเรียนรู้และเลื่อนตำแหน่ง                        |
|            |                                                         |
|            | 3. ได้รับค่าตอบแทนที่เหมาะสมแก่งานและฐานะ                     |
|            |                                                         |
|            | 4. มีกระบวนการร้องเรียนอย่างเหมาะสม                         |
|            |                                                         |
|            | 5. จัดให้มีสวัสดิการแก่พนักงานตามสมควรและเหมาะสม               |
|            |                                                         |
|            | 6. สร้างดุลยภาพในการใช้ชีวิตระหว่างชีวิตการทำงานและชีวิตส่วนตัว     |
|            |                                                         |
|            | 7. ไม่กลั่นแกล้ง หรือลงโทษอย่างวินัย                            |
|            | พนักงานที่มีการรายงานอย่างสุจริตต่อผู้บริหาร                       |
|            |                                                         |
|            | 8. มีการหารือ/ความร่วมมือระหว่างนายจ้างกับพนักงาน               |
|            | เคารพสิทธิในการแสดงความคิดเห็นของพนักงาน                     |
|            |                                                         |
|            | 9. ปลูกฝังให้มีคุณธรรม จริยธรรม                               |
|            |                                                         |
|            | 10. มีการจ้างงานผู้ที่มีความบกพร่องทางกายภาพเพื่อช่วยเหลือสังคม      |
+------------+---------------------------------------------------------+
| 5.         | 1. ผลิตสินค้าที่มีคุณภาพ เป็นที่ไว้วางใจต่อเกษตรกรมากว่า 30 ปี        |
| ความรับผิดช  | สินค้าปลอดภัยต่อผู้ใช้เมื่อปฏิบัติตามคำแนะนำตามฉลาก                 |
| อบต่อผู้บริโภค |                                                         |
|            | 2. ให้ข้อมูลที่ถูกต้องและเพียงพอแก่ผู้บริโภค ไม่โฆษณาเกินจริง          |
|            | ฉลากมีข้อมูลที่ถูกต้อง ครบถ้วน ใช้ภาษาง่ายต่อการทำความเข้าใจ        |
|            | บอกวิธีการใช้ที่ปลอดภัย ข้อความการดูแลผู้ป่วยหากได้รับสารพิษ          |
|            | และการกำจัดซากภาชนะอย่างถูกต้อง                             |
|            |                                                         |
|            | 3.                                                      |
|            | กระตุ้น                                                   |
|            | ให้ผู้บริโภคและผู้ผลิตเห็นความสำคัญของการใช้สินค้าโดยคำนึงถึงสิ่งแวดล้อม |
|            |                                                         |
|            | 4. พัฒนาผลิตภัณฑ์ สินค้าให้เกิดประโยชน์ ควบคู่กับความรับผิดชอบต่อสังคม  |
|            | โดยจัดหาผลิตภัณฑ์ที่เป็นมิตรต่อสิ่งแวดล้อม มีสารพิษตกค้างต่ำ            |
+------------+---------------------------------------------------------+
| 6.         | 1. ใช้เทคโนโลยีและขั้นตอนการผลิตที่มีมาตรฐาน                    |
| การดูแลรัก   | โดยคำนึงถึงการลดปริมาณขยะและมีการบำบัดมลพิษก่อนปล่อยสู่ธรรมชาติ    |
| ษาสิ่งแวดล้อม |                                                         |
|            | 2.ใช้ทรัพยากรอย่างมีประสิทธิภาพ มีมาตรการประหยัดพลังงาน          |
|            | และมีการนำทรัพยากรกลับมาใช้ใหม่                              |
|            |                                                         |
|            | 3. พัฒนาสินค้าที่ส่งผลต่อสิ่งแวดล้อมมากขึ้น                         |
|            |                                                         |
|            | 4. จัดเตรียมแผนฉุกเฉินเพื่อจัดการกับปัญหาเกี่ยวกับสิ่งแวดล้อม          |
+------------+---------------------------------------------------------+
| 7.         | 1. ดำเนินกิจกรรมอาสาที่เกี่ยวข้องกับการพัฒนาชุมชนและสังคม          |
| ก          |                                                         |
| ารร่วมพัฒนาช | 2. รักษาสภาพแวดล้อมในชุมชนให้น่าอยู่                           |
| ุมชนหรือสังคม |                                                         |
|            | 3. สนับสนุนให้ชุมชนและสังคมมีระบบสาธารณูปโภคพื้นฐานเช่นสถานศึกษา   |
|            | ผ่านโครงการค่ายอาสาพัฒนาของมหาลัยต่างๆ                       |
+------------+---------------------------------------------------------+
| 8.         | บริษัทมีนโยบายที่จะเพิ่มผลิตภัณฑ์สินค้าที่มีสารตกค้างในสภาพแวดล้อมต่ำ     |
| การมีนวัต    | ไม่มีพิษภัยต่อเกษตรกรโดยเสมอมา                               |
| กรรมและเผย | โดยขั้นตอนการขึ้นทะเบียนวัตถุมีพิษเพื่อใช้ในการเกษตร                |
| แพร่นวัตกรรม | บริษัทจะต้องเตรียมข้อมูลวิชาการเกี่ยวกับผลิตภัณฑ์ ยื่นต่อกรมวิชาการเกษตร |
|            | ระหว่างนั้นจะต้องทำการทดสอ                                  |
|            | บหาสารพิษตกค้างตามหลักการวิทยาศาสตร์ในห้องทดลองที่ได้มาตรฐานสากล |
|            | ซึ่งทางบริษัทได้ส่งตัวอย่างผลิตภัณ                                |
|            | ฑ์ไปทดสอบในห้องทดลองของประเทศอังกฤษเพื่อความมั่นใจในผลการทดลอง |
|            | และยื่นผลทดลองให้กับกรมวิชาการเกษตร                          |
|            | จากนั้นผ                                                  |
|            | ู้เชี่ยวชาญจะทำการทดลองผลิตภัณฑ์ในพืชแต่ละชนิดถึงประสิทธิภาพการใช้งาน |
|            | ปริมาณการใช้ที่ถูกต้องและได้ผลดีกับพืชผลในประเทศไทย               |
|            | ขั้นตอนดังกล่าวใช้เวลาไม่ต่ำกว่า 1 ปี                            |
+------------+---------------------------------------------------------+

บทบาทต่อผู้มีส่วนได้เสีย

บริษัทกำหนดแนวทางการปฏิบัติต่อผู้มีส่วนได้เสียได้เป็นลายลักษณ์อักษรในจรรยาบรรณในการดำเนินธุรกิจและจรรยาบรรณของพนักงาน
และให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้เสียภายใน ได้แก่ ผู้ถือหุ้น
คณะกรรมการ ผู้บริหาร พนักงาน และผู้มีส่วนได้เสียภายนอก ได้แก่ ลูกค้า คู่ค้า คู่แข่ง เจ้าหนี้
ตลอดจนชุมชน สิ่งแวดล้อม และสังคม รวมถึงส่งเสริมการมีส่วนร่วมของผู้มีส่วนได้เสีย
เพื่อทราบถึงความต้องการและสามารถตอบสนองต่อผู้มีส่วนได้เสียแต่ละกลุ่มได้อย่างถูกต้อง
โดยมีสาระสำคัญสรุปดังนี้

ผู้ถือหุ้น บริษัทมุ่งมั่นที่จะดำเนินธุรกิจเพื่อสร้างความพึงพอใจแก่ผู้ถือหุ้น
สร้างผลตอบแทนที่ดีอย่างต่อเนื่องและมั่นคง
บริษัทจัดให้มีประชุมสามัญผู้ถือหุ้นโดยให้ผู้ถือหุ้นเข้าร่วมประชุมเพื่อร่วมพิจารณาวาระต่างๆ
และรับทราบผลการดำเนินงาน โดยคำนึงว่าผู้เข้าร่วมประชุมควรจะได้รับ ข้อมูลที่ถูกต้อง เพียงพอ
ทันเวลา และเท่าเทียมกัน

บริษัทจัดประชุมสามัญผู้ถือหุ้นในสถานที่ซึ่งทั้งกรรมการ ผู้บริหารและ
ผู้ถือหุ้นสามารถเดินทางมาร่วมประชุมด้วยความสะดวก
ก่อนการประชุมบริษัทได้จัดเตรียมเอกสารโดยมอบหมายให้ศูนย์รับฝากหลักทรัพย์ดำเนินการจัดส่งวาระการประชุมและเอกสารเพื่อการพิจารณาล่วงหน้าตามหลักเกณฑ์ของตลาดหลักทรัพย์ทุกครั้ง
โดยจัดให้มีการนำหนังสือเชิญประชุมเผยแพร่บน Website ของบริษัทไม่น้อยกว่า 30
วันก่อนการจัดประชุม และในวันประชุม
บริษัทจัดเตรียมอากรแสตมป์สำหรับผู้ถือหุ้นที่ได้รับมอบอำนาจมาเพื่ออำนวยความสะดวกโดยไม่คิดมูลค่า

ในปี 2557 บริษัทจัดให้มีการประชุมผู้ถือหุ้นประจำปีในวันที่ 22 เมษายน 2557
ที่อาคารเฉลิมพระบารมี 50 ปี บริษัทเปิดให้ลงทะเบียนล่วงหน้าก่อนการประชุม 2 ชั่วโมง
และได้จัดเตรียมเอกสาร
รายละเอียดซึ่งผู้ถือหุ้นพึงทราบส่งให้ผู้ถือหุ้นได้พิจารณาก่อนเข้าประชุมไม่น้อยกว่า 14 วัน
หากผู้ถือหุ้นไม่สามารถเข้าร่วมประชุมได้ บริษัทได้แนบหนังสือมอบฉันทะพร้อมหนังสือเชิญประชุม
เพื่อผู้ถือหุ้นสามารถแต่งตั้งผู้อื่นเข้าร่วมประชุมได้หรือสามารถแต่งตั้งคณะกรรมการตรวจสอบท่านใดท่านหนึ่งเป็นผู้รับมอบฉันทะเพื่อเข้าร่วมประชุมโดยออกเสียงตามที่ผู้ถือหุ้นระบุ

การออกเสียงลงคะแนนนับ 1 หุ้น เป็น 1 เสียง เท่ากันหมดทุกราย
และหากมีรายการที่เกี่ยวโยงกันหรือมีผู้ได้รับผลประโยชน์ในบางวาระจะแจ้งรายชื่อผู้ถือหุ้นที่ไม่สามารถออกเสียงได้

บริษัทมีการจดบันทึกการประชุมถูกต้อง ครบถ้วนเพื่อให้ผู้ถือหุ้นตรวจสอบได้
มีกรรมการและกรรมการตรวจสอบและผู้บริหารเข้าร่วมประชุมโดยพร้อมเพรียงครบทุกท่าน
มีผู้แทนจากสมาคมส่งเสริมผู้ลงทุนไทย ร่วมสังเกตการณ์
โดยแต่งตั้งผู้สอบบัญชีและที่ปรึกษาทางกฎหมายร่วมตรวจสอบการลงคะแนน

ประธานที่ประชุมได้เปิดโอกาสให้ผู้ถือหุ้นมีสิทธิเท่าเทียมและสอบถาม แสดงความคิดเห็นโดยอิสระ
และอธิบายวิธีการลงคะแนนเสียงอย่างชัดเจน และประธานได้แจ้งที่ประชุมทราบว่าในวาระนั้นๆ
มีผู้ถือหุ้นลงมติเห็นชอบ ไม่เห็นชอบ และงดออกเสียงอย่างละกี่เสียง โดยบริษัทใช้ software
และมี barcode ในการในการลงทะเบียนและนับคะแนนเพื่อความรวดเร็วและ ถูกต้อง

บริษัทจัดให้มีการเผยแพร่รายงานการประชุมบน Website ของบริษัทภายใน 14
วันหลังเสร็จสิ้นการประชุมโดยบันทึกประเด็นสำคัญข้อซักถามจากผู้ถือหุ้น
และคำชี้แจงของกรรมการและฝ่ายบริหารรวมถึงผลการนับคะแนนเสียงในแต่ละวาระรวมถึงนำส่งรายงานการประชุมต่อตลาดหลักทรัพย์แห่งประเทศไทย
และกระทรวงพาณิชย์ตามหลักเกณฑ์ที่กำหนด

ในปี 2557 บริษัทผ่านการประเมินคุณภาพการจัดประชุมผู้ถือหุ้นอยู่ในเกณฑ์ดีที่คะแนนรวม 91.38

ผู้ถือหุ้นสามารถเสนอวาระการประชุมเพื่อให้คณะกรรมการพิจารณาได้ ก่อนวันที่ 16 กุมภาพันธ์
2558 โดยทางไปรษณีย์ หรือแฟกซ์ หรือ e-mail : auditcom.pato@gmail.com
บริษัทได้แจ้งผู้ถือหุ้นถึงการเสนอวาระการประชุม หรือเสนอรายชื่อกรรมการผ่าน website
ของตลาดหลักทรัพย์ ฯ เมื่อวันที่ 10 มกราคม 2558

พนักงาน บริษัทเน้นความรักสามัคคีในหมู่พนักงาน อยู่ร่วมกันเหมือนบุคคลในครอบครัว
ทำงานอย่างสงบสุขในบรรยากาศการทำงานที่เอื้ออำนวย
และเปิดโอกาสให้พนักงานได้พัฒนาศักยภาพของตนเองและนำความรู้ความสามารถมาร่วมกันสร้างความก้าวหน้าทั้งต่อตนเองและองค์กร
จัดให้มีผลตอบแทนที่เหมาะสม มีชุดเครื่องแบบยูนิฟอร์มของพนักงานเพื่อความสะดวกและประหยัด
อาหารราคาย่อมเยาถูกสุขลักษณะ สถานที่ออกกำลังกายพร้อมอุปกรณ์ โบนัส เบี้ยขยัน
งานเลี้ยงสังสรรค์และการท่องเที่ยวประจำปี กองทุนสำรองเลี้ยงชีพ
และเพื่อความปลอดภัยในการทำงาน บริษัทจัดให้มีคณะกรรมการความปลอดภัย
อาชีวอนามัยและสิ่งแวดล้อม เพื่อตรวจสอบความปลอดภัยของที่ทำงานสม่ำเสมอทั้งด้านความร้อน
แสง เสียง รวมถึงการตรวจสอบเครื่องมือเครื่องจักรในการทำงานสม่ำเสมอ

คู่ค้า บริษัท ปฏิบัติต่อคู่ค้าด้วยความเสมอภาคและคำนึงถึงผลประโยชน์ร่วมกัน
ตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย
โดยปฏิบัติตามสัญญาหรือเงื่อนไขต่างๆ ที่ตกลงกันไว้อย่างเคร่งครัด
หากมีปัญหาในข้อตกลงก็ร่วมกันหาแนวทางแก้ไขตามความสมเหตุสมผล ไม่เรียกรับ หรือ
ยอมรับทรัพย์สิน หรือประโยชน์อื่นใด ที่ไม่สุจริตในการค้ากับคู่ค้า
รักษาสัมพันธภาพที่ยั่งยืนกับคู่ค้าเพื่อความเชื่อถือซึ่งกันและกัน

บริษัทมีมาตรการในการตรวจสอบ คัดเลือกคู่ค้าของบริษัทอย่างเข้มงวดโดยเฉพาะผู้ผลิตวัตถุดิบ
เนื่องจากตาม พรบ. วัตถุอันตรายฉบับปัจจุบัน
หากบริษัทเลือกที่จะจดทะเบียนผลิตภัณฑ์ของคู่ค้ารายใด บริษัทต้องนำเข้าผลิตภัณฑ์ของคู่ค้ารายนั้น
อย่างไรก็ตามบริษัทเลือกที่จะจดทะเบียนกับผู้ผลิตผลิตภัณฑ์แต่ละชนิดมากกว่า 1 ราย
บริษัทจึงมีนโยบายในการเลือกคู่ค้าที่มีประวัติการผลิตสินค้าที่ได้คุณภาพ ส่งของตามกำหนดเวลาที่แจ้ง
ราคายุติธรรม และหากเกิดมีกรณีที่สินค้าไม่ตรงตามที่ต้องการ
คู่ค้านั้นกระตือรือร้นที่จะแสดงความรับผิดชอบที่จะส่งสินค้าทดแทน นำสินค้าที่ไม่ได้คุณภาพกลับคืน
และชดเชยค่าเสียหายอย่างเป็นธรรมตามแต่กรณี

ลูกค้า บริษัทผลิตสินค้าที่มีคุณภาพเต็มตามจำนวนที่ระบุและได้มาตรฐาน ในราคาที่เป็นธรรม
ออกแบบบรรจุภัณฑ์ทันสมัย สินค้าอยู่ในความควบคุมดูแลตรวจสอบด้านคุณภาพจากภาครัฐคือ
สำนักควบคุมพืชและวัสดุทางการเกษตร กระทรวงเกษตรและสหกรณ์
และควบคุมราคาโดยกรมการค้าภายใน กระทรวงพาณิชย์

ผู้บริโภค คือเกษตรกร
นอกเหนือจากการผลิตสินค้าคุณภาพสูงราคายุติธรรมแล้วบริษัทพยามยามค้นคว้าวิจัยเพื่อเพิ่มผลิตภัณฑ์ที่หลากหลายในทุกพืชปลูกเหมาะกับภูมิประเทศ
ภูมิอากาศ และพฤติกรรมการใช้ของเกษตรกร สามารถควบคุมโรค และการระบาดของแมลง วัชพืช
ได้อย่างมีประสิทธิภาพ เพื่อเพิ่มผลผลิตให้แก่เกษตรกร ผลิตภัณฑ์มีป้ายฉลากคำแนะนำการใช้
คำเตือน เพียงพอ ชัดเจน เข้าใจง่าย

ในขณะเดียวกันก็มุ่งเน้นการรณรงค์ให้ความรู้ในการใช้ผลิตภัณฑ์อย่างถูกประเภทและวิธีเพื่อให้เกิดความปลอดภัยแก่ผู้ใช้
และสิ่งแวดล้อม บริษัทยินดีรับติชม และ คำร้องเรียนด้านผลิตภัณฑ์ ทางโทรศัพท์
หรือร้องเรียนโดยตรงกับทีมงานที่มีความรู้และประสบการณ์สูง ซึ่งออกพื้นที่พบลูกค้า
และเกษตรกรเป็นประจำทุกเดือน

คู่แข่งทางการค้า บริษัทปฏิบัติต่อคู่แข่งทางการค้าตามหลักสากลพึงปฏิบัติ
มีจริยธรรมและอยู่ภายใต้กรอบแห่งกติกาการแข่งขันที่ดี
ไม่แสวงหาข้อมูลที่เป็นความลับของคู่แข่งทางการค้าด้วยวิธีสุจริตและไม่เหมาะสม
บริษัทไม่เคยมีข้อพิพาทใดๆ ที่เกี่ยวข้องกับคู่แข่งทางการค้า

เจ้าหนี้ทางการค้า บริษัทดำเนินธุรกิจอย่างมีวินัยทางการเงินปฏิบัติตามเงื่อนไขข้อตกทางการค้า
และชำระเงินตามกำหนดเวลาอย่างเคร่งครัดเสมอมา ปฏิบัติต่อเจ้าหนี้อย่างเป็นธรรม
รับผิดชอบและโปร่งใส และ
มุ่งมั่นในการรักษาสัมพันธภาพที่ยั่งยืนกับเจ้าหนี้และให้ความเชื่อถือซึ่งกันและกัน

สิ่งแวดล้อม
บริษัทมีนโยบายสิ่งแวดล้อมโดยมีความมุ่งมั่นในการดำเนินตามนโยบายการอนุรักษ์สิ่งแวดล้อม
ตามข้อกำหนดกฎเกณฑ์การจัดการด้านสิ่งแวดล้อมของบริษัทในการดำเนินกิจกรรมทางธุรกิจ

1.ส่งเสริมการพัฒนาเทคโนโลยีทางด้านสิ่งแวดล้อมโดยคำนึงถึงผลกระทบทางสิ่งแวดล้อมในขั้นตอนการผลิต
บรรจุ การจำหน่าย การใช้ และการกำจัดของทิ้ง

2. ส่งเสริมการลดผลกระทบต่อสิ่งแวดล้อม โดยการลดปริมาณของเสีย (Reduce)
การนำกลับมาใช้ใหม่ (Reuse) การแปรรูปกลับมาใช้ใหม่ (Recycle)
ในขั้นตอนการผลิตและการสั่งซื้อวัตถุดิบ

3. ส่งเสริมการอนุรักษ์พลังงานและทรัพยากรธรรมชาติ

4.ส่งเสริมและปฏิบัติตามข้อกฎหมายและข้อกำหนดด้านสิ่งแวดล้อมอื่นๆที่พึงปฏิบัติ

5. ส่งเสริมการอบรมเพื่อสร้างจิตสำนึกแก่พนักงานทุกระดับและผู้ที่เกี่ยวข้อง

ทั้งนี้การผลิตและจำหน่ายเคมีทางการเกษตร
ต้องได้รับการขึ้นทะเบียนโดยเป็นไปตามพระราชบัญญัติวัตถุอันตราย (ฉบับที่ 3) พ.ศ.
2551ประกาศ เมื่อวันที่ 25 กุมภาพันธ์ 2551 บริษัทจึงดำเนินการขึ้นทะเบียนเคมีเกษตร ผ่าน 3
หน่วยงานราชการดังต่อไปนี้

1. กรมวิชาการเกษตร
กำหนดให้ผู้ขอขึ้นทะเบียนวัตถุอันตรายส่งข้อมูลเกี่ยวกับความเป็นพิษของสารเข้มข้น
และผลิตภัณฑ์สำเร็จรูป โดยข้อมูลดังกล่าวต้องได้มาจากห้องปฏิบัติการที่ได้รับการรับรองมาตรฐาน
GLP (Good laboratory Practice) ระบบคุณภาพที่เกี่ยวข้องกับกระบวนการขององค์กร
และสภาวะในการศึกษาด้านสุขภาพและความปลอดภัย โดยต้องมีการวางแผนการศึกษาที่ชัดเจน
มีการดำเนินการที่ได้มาตรฐาน สามารถตรวจสอบได้ และมีการบันทึก
ตลอดจนรายงานได้อย่างมีระบบและเชื่อถือได้โดยใช้หลักเกณฑ์ของ OECD (Organization for
Economic Co-operation and
Development) ซึ่งเป็นองค์กรประสานความร่วมมือระหว่างประเทศสมาชิกที่รวมตัวกันเพื่อให้ข้อเสนอแนะแก่รัฐบาลของประเทศสมาชิกเกี่ยวกับนโยบายด้านเศรษฐกิจและสังคม
จากนั้นบริษัทต้องทำแปลงทดลองเพื่อทดสอบประสิทธิภาพการใช้สารเคมีเกษตรในแต่ละพืชพันธุ์
หาสารพิษตกค้าง และความเป็นพิษต่อสภาพแวดล้อม
เพื่อประสิทธิภาพที่ดีและปลอดภัยต่อผู้ใช้โดยไม่ทำลายสภาพแวดล้อม

2. กรมปศุสัตว์ กระทรวงเกษตรและสหกรณ์การเกษตร

3. องค์การอาหารและยา กระทรวงสาธารณสุข

โดยทั้ง 2 องค์กร บริษัทต้องส่งวัตถุอันตรายเพื่อวิเคราะห์ประมาณสาระสำคัญ (Active
Ingredient หรือ AI) ที่สำนักเครื่องสำอางและวัตถุอันตราย กรมวิชาการแพทย์
และส่งทดสอบประสิทธิภาพ แมลงบินและแมลงคลานกับสถาบันวิจัยวิทยาศาสตร์ สาธารณสุข
กรมวิชาการแพทย์ ซึ่งประสิทธิภาพจะอ้างอิงจาก WHO (Pesticides and their
application for the control of vectors and pest of public health
importance) เพื่อความมั่นในว่าผลิตภัณฑ์มีประสิทธิภาพและไม่เป็นอันตรายต่อผู้บริโภค

จากนั้นจึงจะขอขึ้นทะเบียนกับ องค์การอาหารและยา หรือ กรมปศุสัตว์ตามความประสงค์ได้

นอกจากนี้บริษัทให้ความสำคัญต่อสภาพแวดล้อมจึงมีฐานผลิตอยู่ในนิคมอุตสาหกรรมบางปู
และให้ความร่วมมือกับทุกฝ่ายทั้งภาครัฐและเอกชน โดยปฏิบัติตามข้อกำหนด
กฎระเบียบที่เกี่ยวข้องตามมาตรฐานด้านความปลอดภัย ชีวอนามัยและสิ่งแวดล้อมอย่างเคร่งครัด
รวมถึงการจัดเก็บ แยกชนิดของขยะ โดยในปี 2557 มีปริมาณขยะรวมทั้งสิ้น 10,223 กิโลกรัม
และว่าจ้างบริษัทที่ได้มาตรฐานในการกำจัดขยะอย่างถูกต้องตามหลักวิชาการและตามชนิดของขยะโดยมีเจ้าหน้าที่จากกองการสาธารณสุขและสิ่งแวดล้อมตรวจลงนามก่อนนำส่งเพื่อกำจัดตามขั้นตอนทุกครั้ง
สำหรับน้ำเสียโรงงานได้จัดสร้างบ่อบำบัดน้ำเสียเพื่อการบำบัดน้ำเสียให้ได้มาตรฐานตามที่การนิคมอุตสาหกรรมกำหนด
จากนั้นจึงปล่อยน้ำที่บำบัดแล้วสู่ท่อน้ำทิ้งของการนิคมอุตสาหกรรม
เพื่อเข้าสู่ขั้นตอนการบำบัดของการนิคมอุตสาหกรรมต่อไป ทั้งนี้เพื่อมิให้เกิดมลพิษต่อสิ่งแวดล้อม

หน่วยงานของรัฐ
ให้ความสำคัญกับภาครัฐโดยดำเนินตามกฎหมายที่เกี่ยวข้องโดยถือว่าหน่วยงานของรัฐเป็นส่วนสำคัญที่สนับสนุนให้ธุรกิจดำเนินไปอย่างราบรื่น
และเป็นไปตามแนวทางที่ถูกต้องตามนโยบาย กฎระเบียบ และข้อบังคับ
ซึ่งบริษัทได้ประสานงานแลกเปลี่ยนข้อมูลกับหน่วยงานภาครัฐที่เกี่ยวข้องอย่างสม่ำเสมอภายในขอบเขตที่เหมาะสมและบนพื้นฐานของความโปร่งใส
เพื่อสร้างความสัมพันธ์อันดีกับหน่วยงานของรัฐ

สังคม
บริษัทส่งเสริมกิจกรรมเพื่อเป็นส่วนร่วมกับสังคมอย่างสม่ำเสมอโดยผลัดเปลี่ยนกระจายความช่วยเหลือออกไปตามความเหมาะสม
ตามกำลังความสามารถ เพื่อเป็นการสร้างปฏิสัมพันธ์อันดีกับชุมชนที่สถานประกอบการตั้งอยู่

ทรัพย์สินทางปัญญา บริษัท
เห็นถึงความสำคัญของทรัพย์สินทางปัญญาหรือลิขสิทธิ์ของบุคคลอื่นที่เพียรใช้ความพยายามผลิตผลงานและนวัตกรรมมาเพื่อความสะดวกสบาย
เจริญก้าวหน้า จึงได้กำหนดนโยบายที่จะไม่ล่วงละเมิดทรัพย์สินทางปัญญา
ลิขสิทธิ์ของผู้อื่นรวมถึงการเก็บข้อมูลของบริษัทดังนี้

1) พนักงานต้องปฏิบัติตนให้สอดคล้องกับกฎหมาย ข้อบังคับ
และข้อผูกพันตามสัญญาที่เกี่ยวข้องเกี่ยวสิทธิในทรัพย์สินทางปัญญา รวมถึงสิทธิบัตร ลิขสิทธิ์
ความลับทางการค้า

2) การนำข้อมูลภายนอกมาใช้ต้องตรวจสอบให้มั่นใจว่าไม่ละเมิดทรัพย์สินทางปัญญาของบุคคล

3) บริษัทใช้ซอฟต์แวร์และฟอนต์ถูกต้องจากบริษัทที่เป็นเจ้าของลิขสิทธิ์เท่านั้น

4) เมื่อพ้นสภาพจากการเป็นพนักงาน ต้องส่งมอบทรัพย์สินทางปัญญา รวมผลงานสิ่งประดิษฐ์
ความลับทางการค้า คืนให้บริษัทไม่วาจะเป็นข้อมูลที่เก็บไว้ในรูปแบบใดๆ ก็ตาม

5) พนักงานผู้ควบคุมความลับทางการค้าควรใช้มาตรการที่เหมาะสมเพื่อรักษาไว้เป็นความลับซึ่ง
ความลับทางการค้า ดังนี้

-   การรวมรวมข้อมูล เช่น รายชื่อลูกค้า และผู้จัดจำหน่าย

-   วิธีการทำงาน

-   กระบวนการผลิตและซ่อมแซม รวมทั้งเทคนิคและ Knowhow

-   กระบวนการติดตามเอกสาร

-   สูตรการผลิตสินค้า

-   กลยุทธ์ทางธุรกิจ แผนธุรกิจ วิธีการทำธุรกิจ แผนการตลาดส่วนผสมของผลิตภัณฑ์
    และข้อมูลเกี่ยวกับกิจกรรมวิจัยและพัฒนาของบริษัท

ผู้มีส่วนได้เสียสามารถ ติชม ส่งข้อสอบถาม หรือ ร้องเรียน ผ่านคณะกรรมการตรวจสอบได้ที่

คณะกรรมการตรวจสอบ บมจ. พาโตเคมีอุตสาหกรรม อาคาร พาโต 3388 ถนนเพชรบุรีตัดใหม่
บางกะปิ ห้วยขวาง กรุงเทพ 10310 ทางแฟกซ์ 02 3180367 หรือ e-mail ที่
auditcom.pato@gmail.com

ความรับผิดชอบต่อสังคมที่เกิดขึ้นในกระบวนการทำงานและการผลิต (CSR in Process)

คณะกรรมการบริหารความเสี่ยงได้มีการระบุ
พิจารณาให้ความสำคัญกับผู้มีส่วนได้เสียทุกกลุ่มและศึกษาผลกระทบของการดำเนินธุรกิจต่อผู้มีส่วนได้เสีย
เพื่อให้การปฏิบัติเป็นไปอย่างเหมาะสมและเป็นธรรม ครบถ้วนโดยคำนึงถึงเศรษฐกิจ สังคม
และสิ่งแวดล้อมเพื่อการพัฒนาอย่างยั่งยืน
จากนั้นคัดเลือกประเด็นความเสี่ยงที่มีนัยสำคัญและเกี่ยวเนื่องกับองค์กรโดยนำรายงานทางการเงินมาเป็นส่วนประกอบในการพิจารณาในที่ประชุม

สำหรับปี 2557
บริษัทต้องเผชิญกับความเสี่ยงด้านความต้องการใช้สารเคมีกำจัดศัตรูพืชที่ลดลงอย่างมากในช่วงฤดูกาลเพาะปลูก
ซึ่งเป็นผลมาจากปัจจัยภายนอกที่อยู่เหนือการควบคุมดังนี้
1. เกษตรกรไทยจะต้องเผชิญกับราคาผลผลิตตกต่ำทั้ง ข้าว ยางพารา และอื่นๆ
และรัฐบาลยังไม่สามารถแก้ปัญหาได้อย่างยั่งยืน

2.
กำลังการซื้อเคมีเกษตรของชาวนาส่วนใหญ่หายไปเนื่องจากไม่ได้รับชำระเงินค่าจำนำข้าวจากรัฐบาล
ทำให้ชาวนาไม่มีเงินทุนที่จะทำการเพาะปลูกในฤดูกาลต่อไปได้
3. ภาวะภัยแล้งซึ่งประเมินแล้วว่าหนักสุดในรอบ 15 ปี โดยเฉพาะพื้นที่ภาคกลาง
ปริมาณน้ำในหลายๆ เขื่อนต่ำเป็นประวัติการณ์ การเพาะปลูกถูกจำกัดพื้นที่ตามปริมาณน้ำที่มี
ชาวนาหลายพื้นถูกสั่งห้ามทำนาปรัง

4. การระบาดของแมลงศัตรูพืชลดน้อยลงซึ่งเป็นผลมาจากการเพาะปลูกลดลง
วงจรชีวิตของแมลงจึงถูกตัด
ผู้บริหารพบว่าในภาวะที่ความเสี่ยงเป็นสิ่งที่อยู่เหนือความควบคุม นำมาสู่ประเด็นที่มีสารัตภาพ
(Materiality)
เพื่อดำเนินกิจกรรมหรือโครงการเพื่อความยั่งยืนคือการบรรเทาความเสี่ยงจากยอดขายและรายได้ที่ลดต่ำลง
โดยคัดเลือกกิจกรรมหรือโครงการ ดังต่อไปนี้เพื่อตอบสนองความต้องการ

+-----------------------+----------------------------------------------+
| ความต้องการ            | กิจกรรมหรือโครงการเพื่อตอบสนอง                   |
+-----------------------+----------------------------------------------+
| ช่วยเหลือชา             | กองทุนชาวนา                                   |
| วนาที่ยังไม่ได้รับชำระค่าข้าว |                                              |
|                       | ร่วมกับธนาคารเพื่อการเกษตรและสหกรณ์               |
|                       | สำหรับโครงการระดมเงินฝากปลอ                    |
|                       | ดดอกเบี้ยเพื่อให้รัฐบาลนำไปชำระค่าข้าวซึ่งติดค้างกับชาวนา |
|                       |                                              |
|                       | ทำให้ชาวนามีเงินทุนเพื่อการเพาะปลูกต่อไป             |
+-----------------------+----------------------------------------------+
| การ                   | ห้อง Lab ใหม่ทันสมัย                             |
| ส่งมอบสินค้าคุณภาพมาตรฐาน | ปัจจุบัน                                        |
|                       | ม                                            |
|                       | ีอุปกรณ์ทางวิทยาศาสตร์มากมายที่ได้รับการปรับปรุงให้ทันสมัย |
|                       | มีประสิทธิภาพดีขึ้น ใช้งานง่ายขึ้น เที่ยงตรง             |
|                       | บริษัทจึงได้ปรับปรุง จัดทำห้อง Lab                   |
|                       | พร้อมอุปกรณ์ที่ได้มาตรฐานขึ้นใหม่                     |
|                       | เพื่อสร้างความมั่นใจว่า                            |
|                       | สินค้าที่ส่งมอบเป็นไปตามความต้องการและคาดหวังของลูกค้า |
|                       | ซึ่งโดยปกติแล                                   |
|                       | ้วสินค้าเคมีเกษตรนั้นจะมีสารวัตรจากกรมวิชาการเกษตรสุ่มต |
|                       | รวจเก็บตัวอย่างจากร้านค้าและโรงงานเพื่อวิเคราะห์ปริมาณ |
|                       | Active Ingredient                            |
|                       | ซึ่งบ่งถึงคุณภาพและป                              |
|                       | ระสิทธิภาพอยู่สม่ำเสมอเพื่อปกป้องผลประโยชน์ของเกษตรกร |
|                       | จึงมั่นใจได้ว่าตลอด 30 กว่าปีที่ดำเนินกิจการ            |
|                       | บริษัทส่งมอบสินค้าดีมีมาตรฐานเสมอมา                 |
+-----------------------+----------------------------------------------+
| ป้อ                    | ติด GPS รถบรรทุกสินค้า                           |
| งกันความเสี่ยงจากการทุจริต |                                              |
|                       | ซึ่งนอกจากเพื่อความปลอดภัยของทรัพย์สินและพนักงานขับแล้ว |
|                       | ยังทำให้สามารถติดตามพฤติกรรมของพนักงานขับรถได้      |
|                       | หลังจากการติดอุปกรณ์ดังกล่าวพบว่า                   |
|                       | ค่าใช้จ่ายด้านพลังงานเชื้อเพลิงลดลงอย่างมีนัยสำคัญถึงเกือบ |
|                       | 50% เมื่อเทียบกับช่วงก่อนติดตั้งอุปกรณ์                 |
+-----------------------+----------------------------------------------+
| ประหยัดพลังงาน          | 1. โครงการร่วมใจ ใช้ E20                       |
|                       |                                              |
|                       |   สำ                                         |
|                       | หรับรถยนต์ที่บริษัทจัดหาให้พนักงานขายและผู้บริหารที่สามารถ |
|                       |   ใช้น้ำมัน E 20                                |
|                       |   ได้ซึ่งได้รับความร่วมมือจากทุกฝ่ายอย่างพร้อมเพรียง     |
|                       |                                              |
|                       | 2. จัดซื้อรถยกพลังงานไฟฟ้าสำหรับใช้ในโรงงานผลิต และ  |
|                       | โกดัง ทดแทนรถยกดีเซล ซึ่งนอกจากลดค่าใช้จ่ายน้ำมันดีเซล |
|                       | ยังช่วยให้ภายในโรงงานและโกดังปลอด ไอเสีย          |
|                       | มลพิษทางอากาศ                                 |
|                       | ถูกสุขลักขณะและปลอดภัยต่อพนักงานปฏิบัติการในพื้นที่       |
|                       |                                              |
|                       | 3. ใช้หลอดไฟประหยัดพลังงาน                      |
|                       |                                              |
|                       | โดยจัดเปลี่ยนหลอดไฟทั้งหมดเป็นหลอดไฟประหยัดพลังงาน   |
|                       |                                              |
|                       | 4. โครงการส่งของเต็มคัน                         |
|                       | เนื่องจากส                                     |
|                       | ินค้าบริษัทจะจัดทำตามคำสั่งซื้อของลูกค้าและส่งมอบเป็นรายๆ |
|                       | ไป และในบางครั้งการส่งสินค้าจะไม่เต็มคันรถ           |
|                       | ซึ่งนอกจากสิ้นเปลืองน้ำมันเชื้อเพลิงแล้ว                |
|                       | ยังสิ้นเปลืองแรงงาน                              |
|                       | บริษัทจึงเร                                     |
|                       | ิ่มวางแผนการผลิตล่วงหน้าสำหรับสินค้าที่คาดว่าจะมีการสั่งซื้อ |
|                       | และบริหารจัดการการส่งมอบให้เต็มคันรถ               |
|                       | และนำส่งตามเส้นทาง                             |
|                       | โดยสินค้าถึงมือลูกค้าได้ตรงตามเวลาที่ลูกค้าต้องการ       |
+-----------------------+----------------------------------------------+
| ใช้เคมีเก               | โครงการประชุมเกษตรกร                          |
| ษตรอย่างถูกต้องและปลอดภัย |                                              |
|                       | จ                                            |
|                       | ากเสียงวิจารณ์ว่าเกษตรกรไทยใช้ยาและสารเคมีเกษตรมาก |
|                       | แต่ในความเป็นจริง เมื่อเปรียบเทียบกับประเทศที่พัฒนาแล้ว  |
|                       | ประเทศ                                       |
|                       | เหล่านั้นใช้สารเคมีทางการเกษตรมากกว่าบ้านเราหลายเท่า |
|                       | สถิติข้อมูลจากการรวบรวมของนักวิชาการ Wageningen    |
|                       | University                                   |
|                       | มหาวิทยาลัยชั้นนำด้านเกษตรของเนเธอร์แลนด์พบว่า       |
|                       | ประเทศไทยมีอัตราการใช้สารเคมีกำจัดศัตรูพืช ปีละ 1.1   |
|                       | กก.ต่อเฮกตาร์ (6.25 ไร่) ในขณะที่สหรัฐอเมริกาใช้ 2.4 |
|                       | กก.ต่อเฮกตาร์, เยอรมนี 4 กก., อังกฤษ 5.8 กก.,    |
|                       | ฝรั่งเศส 6 กก., เบลเยียม 12 กก. ญี่ปุ่น 17.5 กก.    |
|                       | เนเธอร์แลนด์ ปีละ 20.8 กก.ต่อเฮกตาร์              |
|                       | จะเห็นได้ว่าประเทศพัฒนาแล้วเหล่านี้ใช้สารเค           |
|                       | มีปราบศัตรูพืชมากกว่าประเทศไทยและในบางประเทศมากถึง |
|                       | 18 เท่าตัว                                     |
|                       | ดังนั้นปัญห                                      |
|                       | าของประเทศไทยในการใช้สารเคมีที่ไม่ใช่ใช้ปริมาณมากเกิน |
|                       | ไปแต่แท้จริงคือการใช้ผิดวิธีโดยมิได้อ่านฉลากแนะนำให้ถ้วนถี่ |
|                       | บริษัทจึงมีโครงการประชุมเกษตรกรโดยจัดบรรยาย        |
|                       | สอนวิธีการป้องกันตัวเองด้วยชุดสวมใส่                 |
|                       | ใช้ส                                          |
|                       | ารเคมีกำจัดศัตรูพืชที่เหมาะสมกับพืชแต่ละชนิดให้ถูกกับพืชที่ใช้ |
|                       | ถูกวิธี ใช้ในปริมาณที่ถูกต้องตามหลักวิชาการ             |
|                       | เก็บเกี่ยวผลผลิตในระยะที่ถูกต้องตามระบุไว้ในฉลาก       |
|                       | โดยมีการติดตามการใช้สารเคมีของเกษตรกรอย่างต่อเนื่อง  |
|                       | ทั้งนี้เพื่อเป็นปลูกฝัง การสร้างความเข้าใจ              |
|                       | ลดการใช้สารเคมีผิดประเภทและฟุ่มเฟือย               |
|                       | ซึ่ง                                           |
|                       | อาจส่งผลเสียให้กับทั้งตัวเกษตรกรที่จะได้รับสารพิษเกินขนาด |
|                       | ศัตรูพืชดื้อยา เกิดสารตกค้างในพืช ผัก                 |
|                       | และสิ่งแวดล้อมในปริมาณสูงเกินค่ามาตรฐาน             |
|                       | ส่งผลเสียต่อผู้บริโภค                              |
|                       | และสูญเสียโอกาสที่จะเป็น                          |
|                       | ผู้ผลิตเพื่อส่งออกและร่วมยุทธศาสตร์ครัวไทยสู่ครัวโลกในที่สุด |
+-----------------------+----------------------------------------------+

โครงการ CSR in Process ต่อเนื่อง

โครงการผลประกอบการดีเด่น หุ้นปันผลเพื่อผู้ลงทุน

บริษัท คำนึงถึงการบริหารงานอย่างโปร่งใส ซื่อสัตย์ ตรวจสอบได้ และมีความเป็นมืออาชีพ
เพื่อความมั่นคงของธุรกิจ
จึงทำให้บริษัทได้รับคัดเลือกจากตลาดหลักทรัพย์แห่งประเทศไทยให้เป็นบริษัทที่มีผลประกอบการดีเด่น
(SET AWARDS) ในปี 2554-2555
แต่หลังจากนั้นบริษัทได้รับผลกระทบจากการบังคับใช้กฎหมายใหม่ในการขึ้นทะเบียนวัตถุอันตรายทำให้ทะเบียน
นำเข้า ผลิต ครอบครองของบริษัทต้องถูกยกเลิกและต้องเข้าสู่ขบวนการขึ้นทะเบียนใหม่ทั้งหมด
ปัจจุบันบริษัทสามารถยื่นขอขึ้นจดทะเบียนวัตถุอันตรายจากทะเบียนเพิ่มมากขึ้น
ดูแลบริหารสภาพคล่องคงเหลือโดยพิจารณาลงทุนในเพื่อผลตอบแทนที่มีความเสี่ยงต่ำ
แต่ผลตอบแทนสูงกว่าเงินฝากประจำเช่นกองทุนตราสารหนี้และพันธบัตร
ตราสารทุนประเภทบริษัทจดทะเบียนที่มีผลประกอบการดีและมีปันผลสม่ำเสมอมา
เพื่อใช้ผลประโยชน์สิทธิพิเศษทางภาษีสำหรับเงินปันผล ทำให้บริษัทได้รับรางวัล SET AWARDS
ประเภทผลประกอบการดีเด่นเป็นปีที่ 3
อีกทั้งได้รับการคัดเลือกเป็นบริษัทที่มีผลประกอบการยอดเยี่ยมประเภทบริษัทขนาดเล็กที่มีรายได้ไม่เกิน
2,000 ล้านบาท เป็นครั้งแรก
ความสามารถในการบริหารจัดการทำให้ผู้ถือหุ้นได้รับเงินปันผลอย่างต่อเนื่องดังตารางการจ่ายเงินปันผลหัวข้อ
นโยบายจ่ายเงินปันผล

โครงการผลิตภัณฑ์ปลอดภัยต่อเกษตรกรและสิ่งแวดล้อม

บริษัทได้รับอนุมัติการขึ้นทะเบียน นำเข้า และ ผลิตผิตภัณฑ์ที่ปลอดภัยต่อเกษตร
และเป็นมิตรกับสิ่งแวดล้อมดังต่อไปนี้

-   Isoprothiolane 41.76% w/v EC. (Fuji-One) ผลิตภัณฑ์จากประเทศญี่ปุ่น
    ใช้เป็นสารป้องกันกำจัดโรคพืช เช่นโรคใบไหม้ในนาข้าว

-   Bispyribac-Sodium 20% WP ผลิตภัณฑ์จากประเทศจีน ใช้ในการกำจัดวัชพืช เช่น
    การใช้หลังวัชพืชงอกในข้าวนาหว่านน้ำตมเพื่อกำจัดวัชพืชประเภทใบแคบ
    เช่นหญ้าข้าวนกและหญ้าแดง วัชพืชประเภทใบกว้างเช่น ผักปอดนา และวัชพืชประเภทกก
    เช่นกกทราย กกขนาก และหญ้าหนวดปลาดุก

-   Fenpyroximate 5% w/v EC. (Ortus) ผลิตภัณฑ์จากประเทศญี่ปุ่น เป็นสารกำจัดไร
    ในส้ม มะละกอ ทุเรียน เงาะ ลำไย พริก มะนาว และ มันสำปะหลัง
    กำจัดไรแมงมุมคันซาว่าในสวนกุหลาบ และกล้วยไม้

-   Buprofezin 40% w/v SC. (Applaud 40 SC) ผลิตภัณฑ์จากประเทศญี่ปุ่น
    ใช้สำหรับกำจัดเพลี้ยจักจั่นในฝ้าย

-   Difenoconazole + Propiconazole 15% +15% w/v EC (พาโตเร่ 300)
    ใช้ป้องกันโรคเมล็ดด่าง (Dirty Pannicle) โรคกาบใบแห้ง (Sheath Blight) ในข้าว

โครงการใช้ทรัพยากรอย่างคุ้มค่า
บริษัทสนับสนุนการนำวัสดุกลับมาใช้ใหม่เช่นการใช้กระดาษสองหน้า
การปิดเครื่องทำความเย็นและปิดไฟ
ในช่วงพักงานหรือช่วงที่พนักงานผู้บริหารมิได้อยู่ในห้องทำงานเป็นเวลานาน
การเดินขึ้นลงบันไดในชั้นไม่สูง การใช้รถร่วมกันในทางเดียวกัน

การทำโครงการดังกล่าวแม้จะไม่ส่งผลชัดเจนในเชิงตัวเลขค่าพลังงานหรือ ตัวเลขค่าใช้จ่ายที่ลดลง
แต่ช่วยในการปลูกฝังให้เป็นนิสัยส่วนตัวและนำกลับไปใช้ในชีวิตประจำวันของครอบครัวเพื่อเป็นพลเมืองที่ดีของสังคมและสืบทอดคุณลักษณะนี้ให้จากรุ่นสู่รุ่น

  โครงการลดอุบัติภัยในพื้นที่ทำงาน บริษัทดำเนินการเพื่อลดอุบัติภัยในที่ทำงานโดย

1. ให้พนักงานมีส่วนร่วมในการหาจุดเสี่ยงภัยในพื้นที่ปฏิบัติงาน

2. จัดทำแผนฉุกเฉินสำหรับกรณีเพลิงไหม้ สารเคมีหก รั่วไหล พร้อมจัดการฝึกซ้อม ประเมินผล
และทบทวนแผนอย่างน้อยปีละ 1 ครั้ง

3. จัดให้มีอุปกรณ์ป้องกันและระงับเหตุฉุกเฉินให้เหมาะกับสถานการณ์
4. อบรมให้ความรู้ความเข้าใจ วิธีการปฏิบัติหน้าที่อย่างปลอดภัย ควบคุม แก้ไข ระงับ
บรรเทาอันตรายที่อาจเกิดขึ้นขณะปฏิบัติงาน ทั้งนี้ต้องปฏิบัติตามข้อมูลความปลอดภัยของสาร
(Material Safety Data Sheets หรือ MSDS) ที่จัดทำขึ้น
โดยมีเจ้าหน้าที่ซึ่งมีวุฒิประกาศนียบัตรความปลอดภัยในการทำงานระดับวิชาชีพ หรือ จป. (Safety
Officer) เป็นผู้ควบคุมดูแล

มาตรการดังกล่าวทำให้พนักงานปฏิบัติงานในพื้นที่อย่างปลอดภัย
สถิติการเกิดอุบัติเหตุต่ำและยังไม่เคยมีอุบัติภัยร้ายแรง
จากรายงานเสนอต่อกรมสวัสดิการและคุ้มครองแรงงาน
กระทรวงแรงงานและสวัสดิการสังคมถึงอุบัติภัยที่เกิดขึ้นกับพนักงานทุกไตรมาส
พบสถิติการเกิดอุบัติเหตุตั้งแต่ปี 2555-2557 ดังนี้

  ----------------- -----------------------------------------------------
  ปี                 จำนวนอุบัติเหตุ

  2555              ไม่มีการเกิดอุบัติเหตุ (หยุดการผลิตจาก พรบ. บังคับใช้ฉบับใหม่)

  2556              เกิดอุบัติเหตุ 1 ครั้ง พนักงานบาดเจ็บเล็กน้อย 1 คน

  2557              เกิดอุบัติเหตุ 2 ครั้ง พนักงานบาดเจ็บเล็กน้อย 2 คน
  ----------------- -----------------------------------------------------

โครงการใส่ใจคืนกำไรให้ลูกค้า บริษัท
มีนโยบายในการผูกใจสร้างความจงรักภักดีกับลูกค้ามีหลักปฏิบัติดังนี้

1. สื่อสารสร้างความสัมพันธ์ที่ดีกับลูกค้าด้วยความจริงใจ

2. การบริการจัดส่งรวดเร็ว

3. พนักงานสามารถติดต่อได้ง่ายและมีอำนาจเจรจาและตกลงราคาสินค้าหรือรายการพิเศษต่าง ๆ
ในระดับที่ลูกค้าพอใจ

4.
บริษัทให้ความสำคัญในการเปิดลูกค้าตัวแทนโดยให้ความสำคัญกับลูกค้าขายปลีกมากกว่าลูกค้าขายส่งเพื่อตัดปัญหา
“ปลาใหญ่กินปลาเล็ก”

5. หากสินค้าเก็บไว้นานเกินไป ขายไม่ได้, รูปลักษณ์เปลี่ยน ปลวกกัดกินป้ายฉลาก,
เปียกฝนหรือชื้น, แดดเลียสี บริษัทรับผิดชอบให้ส่งกลับมาเปลี่ยนใหม่

6. บริษัทคำนึงถึงการรักษาคำพูดหากได้มีการตกลงกับลูกค้าไว้แล้ว

นอกจากนี้วิธีการที่บริษัทได้ใช้มาเป็นเวลายาวนานคือการคืนกำไรให้ลูกค้า (Rebate) ในปลายปี
บริษัทพบว่าการคืนกำไร เป็นสิ่งที่ลูกค้าชื่นชอบมากกว่าการจัดพาลูกค้าไปท่องเที่ยว
หรือการให้ของขวัญปลายปี ทำให้ลูกค้าช่วยในการขายสินค้าให้กับเกษตรกรได้มากขึ้น บริษัท
สามารถประหยัดงบการโฆษณา และนำมาเป็นโครงการคืนกำไรให้ลูกค้าได้อย่างเต็มที่
โครงการดังกล่าวประสบความสำเร็จอย่างดี ทำให้ลูกค้าบริษัทเป็นลูกค้าที่มีความจงรักภักดีกันมากว่า
30 ปี

โครงการเสื้อสวยและถุงมือเพื่อความปลอดภัยของเกษตรกร บริษัทได้ศึกษาจนได้ข้อสรุปว่า
เสื้อเชิ้ตลายสก็อตเป็นที่นิยมของเกษตรกรไทย บริษัทจึงได้ว่าจ้างบริษัทผลิตเสื้อมีคุณภาพเชื่อถือได้
ผลิตเสื้อเชิ้ตที่ตัดเย็บอย่างประณีต สีสันสวยงาม ใช้ผ้าคุณภาพดี เพื่อเป็นสินค้าแถมกับผลิตภัณฑ์
ปัจจุบันบริษัทแจกเสื้อให้กับเกษตรไปแล้วเกือบสามแสนตัวทั่วประเทศ
และเป็นเรื่องที่น่ายินดีที่ได้เห็นเกษตรกรนิยมใส่เสื้อของบริษัทไม่ใช่เพียงเพื่อความปลอดภัยในการทำงาน
และมีเกษตรกรบางส่วนใส่เสื้อบริษัทในชีวิตประจำวันเช่นกัน
นอกจากนี้บริษัทยังรณรงค์การใส่ถุงมือขณะปฏิบัติงานผสมและพ่นสารเคมีปราบศัตรูพืช
จึงแนบถุงมือยางพร้อมกับผลิตภัณฑ์ยาเม็ด (Granule)
ที่ต้องใช้มือหว่านสำหรับเกษตรกรใส่ทุกครั้งเมื่อมีการใช้สารเคมีดังกล่าว

โครงการลดของเสียที่เป็นวัตถุอันตราย การเป็นผู้ผลิตสารเคมีเกษตร
ของเสียส่วนหนึ่งเป็นวัตถุอันตราย แต่จากการที่บริษัทเป็นผู้ผสมปรุงแต่ง แบ่งบรรจุ
ทำให้เกิดของเสียจากขบวนการผลิตน้อยมาก เนื่องจากวัตถุดิบจะถูกใช้หมดในขบวนการผลิต
จะมีเพียงการหก ตกหล่นจากอุบัติเหตุ การลดอุบัติเหตุจึงเป็นส่วนหนึ่งในการลดของเสีย

โครงการครอบครัวเดียวกัน
บริษัทมุ่งมั่นที่จะสร้างความรักความสามัคคีในหมู่พนักงานและผู้บริหารเพื่อการทำงานเป็นทีม
มีความรักเอื้ออาทรกันเหมือนบุคคลในครอบครัว การจัดงานเลี้ยงบริษัท
หรือการท่องเที่ยวประจำปีจึงหมายรวมถึงบุคคลในครอบครัวของพนักงาน
ผู้บริหารในการจัดงานทุกครั้ง โดยบุคคลในครอบครัวไม่มีค่าใช้จ่าย
ทั้งนี้เพื่อสร้างความสนิทสนมคุ้นเคยรู้จักกัน
กฎระเบียบต่างๆจึงสามารถยืดหยุ่นไปตามความเหมาะสมและความเป็นจริงที่ทุกคนยอมรับได้
ตัวอย่างของความสำเร็จโครงการนี้คือ

- ในปี 2557 มีบุตรของพนักงานที่ป่วยหนักและต้องรักษาตัวเป็นระยะเวลานาน
บริษัทได้ยืดหยุ่นกฎระเบียบเรื่องการลาเป็นกรณีพิเศษให้กับพนักงานโดยยังได้รับค่าตอบแทนเป็นปกติ
เพื่อดูแลพาบุตรไปรักษาตามที่แพทย์นัดจนผู้ป่วยสามารถกลับมาใช้ชีวิตเป็นปกติ
และจากเหตุการณ์นี้ทำให้บริษัทได้ทราบถึงโครงการปลูกถ่ายไขกระดูกของโรงพยาบาลรัฐที่ยังขาดเงินทุนสนับสนุนเพื่อการวิจัยค้นคว้าเพื่อช่วยเหลือผู้ป่วยที่ต้องปลูกถ่ายไขกระดูกเป็นวิธีสุดท้ายเพื่อรักษาชีวิตซึ่งมีอยู่เป็นจำนวนมาก
บริษัทจึงได้มีส่วนในการสนับสนุนโครงการดังกล่าว

- ช่วงปิดภาคเรียน เปิดโอกาสให้กับบุตรหลานของพนักงาน
ผู้บริหารเข้ามาทำงานฝึกงานเพื่อช่วยเหลือแบ่งเบาภาระครอบครัวและเป็นการหาประสบการณ์การทำงาน
รู้จักใช้เวลาว่างให้เป็นประโยชน์

- ที่ผ่านมาบริษัทได้รับผลกระทบจากการยกเลิกทะเบียนนำเข้า ผลิต
และครอบครองซึ่งทำให้พนักงานบางส่วนต้องเสียขวัญ บริษัทจึงออกโครงการ ESOP
เพื่อเป็นขวัญและกำลังใจแก่พนักงานตามรายละเอียดเรื่องโครงการ ESOP กล่าวข้างต้น

- การสื่อสาร ตอบข้อซักถาม ร้องเรียน แจ้งประกาศ ต่างๆ
ให้ข้อมูลที่มีประโยชน์ต่อการทำงานและคุณภาพชีวิตแก่พนักงานได้ทราบโดยพร้อมเพรียงกันด้วยการใช้
Social Network Application ของกลุ่มพนักงานเพื่อความเข้าใจ และปฏิบัติได้ถูกต้องตรงกัน

โครงการส่งเสริมสุขภาพพนักงาน จัดการตรวจสุขภาพประจำปีแก่พนักงานและผู้บริหาร
ทั้งนี้พนักงานสามารถพาบุคคลในครอบครัวมาใช้โปรแกรมตรวจสุขภาพในราคาพิเศษได้จากสถานพยาบาลที่เข้าร่วมโครงการกับบริษัท
จัดให้มีประกันสุขภาพและอุบัติเหตุให้กับพนักงานนอกเหนือจากประกันสังคม
และดูแลมิให้มีการใช้สารเสพติดใดๆ ในหมู่พนักงาน
สำหรับพนักงานและคนงานที่ประจำฝ่ายผลิตบริษัทจัดให้มีการตรวจเลือดเพื่อหาสารพิษตกค้างทุกปี
และพบว่าไม่มีพนักงานหรือคนงานมีรายงานทางการแพทย์เรื่องพบสารพิษตกค้าง

10.3 การดำเนินธุรกิจที่มีผลกระทบต่อ CSR

บริษัทและบริษัทย่อยมิได้ถูกตรวจสอบหรืออยู่ระหว่างการตรวจสอบโดยหน่วยงานที่มีอำนาจว่ามีการฝ่าฝืนกฎหมายในเรื่องเกี่ยวกับหลักการ
8 ข้อข้างต้นอย่างมีนัยสำคัญ

10.4 CSR after Process

โครงการพัฒนาโรงเรียนในฝัน ในอดีตที่ผ่านมา
บริษัทได้ลงพื้นที่สำรวจโรงเรียนเล็กในชุมชนรอบสำนักงานใหญ่และพบว่าส่วนใหญ่เป็นโรงเรียนในสังกัดกรุงเทพมหานคร
ได้รับเงินช่วยเหลือพัฒนาโรงเรียนพอเพียงกับจำนวนนักเรียน
ขณะที่โรงเรียนวัดอุทัยธารามเป็นโรงเรียนในสังกัด สพฐ. สอนถึงชั้นประถมศึกษาปีที่ 6
ได้รับเงินอุดหนุนจากรัฐตามจำนวนนักเรียน โดยช่วงที่ลงสำรวจโรงเรียนมีนักเรียนเพียง 120
คนซึ่งทำให้ได้รับเงินอุดหนุนไม่เพียงพอกับการดูแลจัดการศึกษาได้อย่างเต็มที่
นักเรียนส่วนใหญ่ของโรงเรียนเป็นเด็กยากจน พ่อแม่ย้ายถิ่นฐานมาเป็นกรรมกรก่อสร้าง
ขับรถโดยสาร วินมอร์เตอร์ไซค์ พนักงานรักษาความปลอดภัย พ่อค้าแม่ค้า
และพักอาศัยอยู่ในชุมชนริมทางรถไฟ บริษัทจึงมีโครงการเข้าไปให้ความช่วยเหลือ
โดยร่วมมือกับคณะครูพัฒนาโรงเรียน เริ่มจากการจัดซื้ออุปกรณ์การศึกษา กองทุนอาหารกลางวัน
อุปกรณ์กีฬา ปรับปรุงห้องโสตทัศนศึกษาได้ จัดซื้อคอมพิวเตอร์ มอบทุนการศึกษา
และมอบเงินทุนพัฒนาโรงเรียนทุกปีการศึกษาตลอดมา

จากการที่บริษัทได้นำร่องการพัฒนาโรงเรียน ทำให้
มีผู้มีจิตเป็นกุศลเข้ามาร่วมพัฒนาโรงเรียนมากขึ้นเช่น ปรับปรุงห้องพยาบาล ปรับปรุงห้องสมุด
ปรับปรุงห้องคอมพิวเตอร์ สนามกีฬา จัดทำรั้วโรงเรียน
หลังจากนั้นทางโรงเรียนดำเนินการติดต่อของบจากรัฐซ่อมแซมอาคารเรียนที่ชำรุดและ
ทาสีตึกเรียนใหม่ จำนวนนักเรียนจึงเพิ่มขึ้นเป็นกว่า 300 คนในปัจจุบัน

สำหรับด้านคุณภาพการศึกษาเนื่องจากในอดีตไม่มีครูสอนภาษาอังกฤษที่จบวุฒิตรง
ทำให้เด็กนักเรียนชั้นประถมศึกษาปีที่ 6
ทั้งห้องไม่สามารถสอบผ่านเกณฑ์การทดสอบระดับชาติขั้นพื้นฐาน (O-Net) ในวิชาภาษาอังกฤษ
โดยปี 2553 ผู้สามารถทำคะแนนสูงสุด 32 คะแนน จาก 100 คะแนน และต่ำสุดคือ 0
พนักงานบริษัทจึงอาสาเข้าไปจัดสอนพิเศษภาษาอังกฤษโดยชักชวนอาสาสมัครเข้าไปช่วยสอนอาทิตย์ละ
1 ชั่วโมง โดยบริษัทสนับสนุนเอกสารสำหรับฝึกหัดทำข้อสอบ O-NET สำหรับนักเรียนชั้นประถมปีที่ 6
และเมื่อได้ครูภาษาอังกฤษแล้ว การสอนพิเศษจึงเน้นให้เด็กนักเรียนสนุกสนานกับภาษาอังกฤษ
กล้าแสดงออก
และได้เรียนรู้ขนบธรรมเนียมประเพณีของสังคมต่างประเทศเหนือจากสิ่งที่ครูประจำวิชาสอนจากตำรา
สถิติคะแนนสูงสุดและต่ำสุดพัฒนาขึ้นโดยปี 2554 คะแนนสูงสุด 77.50 ต่ำสุด 17.50 ปี 2555
คะแนนสูงสุด 75.00 ต่ำสุด 15 อย่างไรก็ตามในปี 2556
คะแนนต่ำลงอีกครั้งเนื่องจากการสอนพิเศษตรงกับกิจกรรมของทางโรงเรียนทำให้ชั่วโมงสอนพิเศษลดลงกว่าครึ่ง
คะแนน สูงสุด 56.00 ต่ำสุด 12.00 ปี 2557 คะแนนสูงสุ 75.00 ต่ำสุด 12.00

ในปี 2557 ประสานงานกับสมาคมนักเรียนเก่า AFS
ที่เข้ามาช่วยจัดค่ายภาษาอังกฤษให้โดยไม่คิดมูลค่าสำหรับเด็กนักเรียนชั้น ประถมศึกษาปีที่ 5 และปีที่
6 และประสานงานหาผู้มีอุปการคุณจัดพาเด็กชั้นประถมศึกษาปีที่ 6 ทัศนศึกษาทะเล
หรือจัดงานเลี้ยงเมื่อจบการศึกษาตามแต่ความสะดวก
เพื่อเป็นการเพิ่มประสบการณ์ชีวิตให้เด็กด้อยโอกาสเหล่านี้

จากการพัฒนาในหลายๆด้านทำให้ ในปี 2556
โรงเรียนได้รับคัดเลือกให้เข้าโครงการโรงเรียนในฝันของภาครัฐ และในปี 2557
โรงเรียนได้รับคัดเลือกให้เป็นโรงเรียนรางวัลพระราชทานประเภทโรงเรียนขนาดเล็กในกรุงเทพมหานครจึงได้รับเงินงบประมาณมาพัฒนาการเรียนการสอนให้ดียิ่งขึ้น

โครงการดูแลชุมชุนให้ได้รับความปลอดภัย บริษัทพบว่าซอยข้างสำนักงานใหญ่ซึ่งเป็นทางสาธารณะ
มืดและเกิดการฉกชิงวิ่งราวเป็นประจำ
บริษัทจึงได้ติดตั้งแสงไฟส่องสว่างให้และประสานงานกับกรุงเทพมหานครเพื่อติดตั้งโทรทัศน์วงจรปิดเพื่อที่ผู้คนในชุมชนละแวกใกล้เคียงได้สัญจรอย่างปลอดภัย
โดยทางกรุงเทพมหานครดำเนินการติดตั้งกล้องวงจรปิดแล้วเสร็จในเดือน กุมภาพันธ์ 2557
ในเดือนพฤศจิกายน มีเหตุมีผู้ขว้างปาระเบิดขึ้นไปบนรถโดยสารประจำทาง
ทางบริษัทได้ประสานงานแจ้งไปทางเจ้าหน้าที่ตำรวจ
ทำให้สามารถจับกุมผู้กระทำผิดได้ในเวลาไม่นานหลังจากเกิดเหตุ

โครงการสนับสนุนให้นักศึกษาทำงานเพื่อสังคมผ่านงานค่าย
บริษัทเห็นว่าการปลูกฝังเยาวชนให้มีจิตสำนึกตระหนักถึงการทำงานอาสาสมัครเพื่อช่วยเหลือสังคมเป็นการช่วยเหลือสังคมและทำให้เด็กมีจิตใจเอื้อเฟื้อเผื่อแผ่
ใช้เวลาว่างให้เป็นประโยชน์
จึงมีนโยบายสนับสนุนโครงการค่ายของนิสิตนักศึกษาของมหาวิทยาลัยต่างๆ เสมอมา ในปี 2557
บริษัทคัดเลือกสนับสนุนการโครงการค่ายอาสาสมัครของนักศึกษามหาวิทยาลัยธรรมศาสตร์ในการปรับปรุงพื้นที่ว่างเปล่าของชุมชนใกล้เคียงมหาวิทยาลัย
ให้เป็นสนามกีฬาและจัดซื้ออุปกรณ์กีฬาให้ชาวชุมชนดูแลจัดการต่อไป

การบริจาคเพื่อสังคมในปี 2557

โรงเรียนบ้านจือแร จังหวัดนราธิวาส
เพื่อจัดทำรั้วโรงเรียนและซ่อมแซมประตูห้องเรียนเพื่อความปลอดภัยของนักเรียน

ทุนการศึกษา มูลนิธิวิศวกรรมศาสตร์ มหาวิทยาลัยมหิดล
ทุนการศึกษาสมาคมศิษย์เก่า เพื่อนิสิตปริญญาโท มหาวิทยาลัยมหิดล

บริจาคกองทุนเพื่อการศึกษาโรงเรียนวัดอุทัยธาราม

คณะแพทย์ศาสตร์ มหาวิทยาลัยมหิดล โครงการปลูกถ่ายไขกระดูก

บริจาคโครงการต่อเนื่องมูลนิธิราชประชาสมาสัย
โครงการกองทุนเพื่อเด็กกำพร้าที่พ่อแม่เสียชีวิตจากโรคเอดส์
ดูแลส่งเสียเด็กให้มีโอกาสได้รับการศึกษา โดยแบ่งเป็นชั้นประถมศึกษา ชั้นมัธยมศึกษา อาชีวะ
และมหาวิทยาลัย
ซึ่งเป็นโครงการที่ประสบความสำเร็จสามารถผลักดันให้เด็กกำพร้าได้มีการศึกษาและจบการศึกษาในขั้นมหาวิทยาลัยมาแล้วกว่า
300 คน

บริจาคสมาคมศิษย์เก่าสาธิตปทุมวันเพื่อทูลเกล้าถวายโดยเสด็จพระราชกุศลตามพระอัธยาศัย
ในสมเด็จพระเทพรัตน์ราชสุดา สยามบรมราชกุมารี

สนับสนุนกิจกรรมการกุศลร่วมกับหอการค้าสมุทรปราการ

มูลนิธิ วชิรเวชวิทยาลัย เฉลิมพระเกียรติ ในพระบรมราชูปถัมภ์

นอกจากนี้ยังร่วมการบำรุงพุทธศาสนา โดยร่วมงาน ผ้าป่า กฐิน ตามสมควร

10.5 การป้องกันการมีส่วนเกี่ยวข้องกับการคอร์รัปชั่น

บริษัทมีนโยบายต่อต้านคอร์รัปชั่นทั้งในระดับองค์กรและระดับสังคมดังนี้

1. ช่วยลดปัญหาคอร์รัปชั่นจากสังคมไทย
ผ่านการบริหารงานอย่างมีธรรมมาภิบาลและใช้การตรวจสอบภายในเป็นเครื่องมือ
เพื่อปิดช่องว่างที่อาจสร้างโอกาสแก่การคอร์รัปชั่นในองค์กร

2. ปลูกฝังพนักงานถึงการทำงานขยันหมั่นเพียร ซื่อสัตย์ สุจริต เน้นการนึกถึงประโยชน์ส่วนรวม
และจัดอบรมพนักงานเพื่อให้ความรู้เกี่ยวกับนโยบายและแนวปฏิบัติในการต่อต้านการทุจริตของบริษัท

3. หลีกเลี่ยงที่จะเข้าไปมีส่วนร่วมกับกิจกรรมใดที่จะนำไปสู่ปัญหาคอร์รัปชั่นของภาครัฐหรือเอกชน

ผู้ตรวจสอบภายในซึ่งเป็นบุคคลภายนอกมีความเป็นอิสระเต็มที่
อยู่ในการกำกับดูแลของคณะกรรมการตรวจสอบ
ได้ทำการประเมินความเสี่ยงและจัดทำรายงานการตรวจสอบภายในเกี่ยวกับการทุจริตถึงคณะกรรมการตรวจสอบสำหรับปี
2557 ดังนี้

รายงานการตรวจสอบภายในเกี่ยวกับการทุจริต

การตรวจสอบภายในเกี่ยวกับการทุจริต
มีวัตถุประสงค์เพื่อพิจารณาถึงความเสี่ยงที่จะเกิดการทุจริตและการบริหารความเสี่ยงมีความเหมาะสมหรือไม่

การพิจารณาความเสี่ยงในการเกิดการทุจริตจะพิจารณาจากปัจจัยต่อไปนี้

1.  ความต้องการและแรงจูงใจ
    เป็นการพิจารณาว่าบริษัทมีนโยบายหรือปัจจัยที่เป็นการสร้างความต้องการหรือแรงจูงใจให้เกิดการทุจริตหรือไม่

2.  โอกาส เป็นการพิจารณาว่าบริษัทมีโครงสร้างองค์กรหรือกระบวนการ
    ที่เปิดโอกาสให้มีการทุจริตหรือไม่

3.  ความมีเหตุผลและความซื่อสัตย์สุจริต
    เป็นการพิจารณาปัจจัยที่มีผลกระทบกับความมีเหตุผลและความซื่อสัตย์สุจริตของบุคลากรของบริษัท

การพิจารณาการบริหารความเสี่ยงเป็นการพิจารณาว่าบริษัทมีการดำเนินการใน 3
ขั้นตอนที่สำคัญดังนี้หรือไม่

1.  การป้องกัน(Preventive)
    บริษัทได้มีนโยบายหรือระบบการควบคุมภายในที่จะป้องกันไม่ให้เกิดปัจจัยเสี่ยงที่เกี่ยวกับการทุจริตหรือไม่

2.  การตรวจจับ(Detective) บริษัทมีช่องทางหรือกระบวนการที่จะตรวจจับ
    ความผิดปกติภายในองค์กรหรือไม่

3.  การตอบสนอง(Response)
    บริษัทมีการกำหนดบทลงโทษที่ชัดเจนและเข้มงวดสำหรับผู้ที่ดำเนินการหรือไม่

บริษัทได้ตระหนักถึงปัญหาและผลกระทบที่เกิดขึ้นจากการคอร์รัปชั่น จึงมีนโยบายต่อต้านคอร์รัปชั่นดังนี้

1.  ช่วยลดปัญหาคอร์รัปชั่นจากสังคมไทย
    ผ่านการบริหารงานอย่างมีธรรมมาภิบาลและใช้การตรวจสอบภายในเป็นเครื่องมือ
    เพื่อปิดช่องว่างที่อาจสร้างโอกาสแก่การคอร์รัปชั่นในองค์กร

2.  ปลูกฝังพนักงานถึงการทำงานขยันหมั่นเพียร ซื่อสัตย์ สุจริต เน้นการนึกถึงประโยชน์ส่วนรวม 

3.  หลีกเลี่ยงที่จะเข้าไปมีส่วนร่วมกับกิจกรรมใดที่จะนำไปสู่ปัญหาคอร์รัปชั่นของภาครัฐหรือเอกชน 

จากการสอบทานโครงสร้างองค์กร นโยบาย รวมถึงการควบคุมภายในต่าง ๆ ของบริษัทพบว่า

1.  บริษัทมีโครงสร้างองค์กรที่มีการแบ่งแยกหน้าที่งานในแต่ละหน่วยงานที่ชัดเจน

2.  ผู้บริหารมีนโยบายที่ชัดเจนในการที่จะต่อต้านการทุจริตภายในองค์กร

3.  บริษัทมีระบบการควบคุมภายในที่ดีในการสอบทานการทำงานระหว่างกัน เช่น
    ฝ่ายขายเป็นผู้จัดทำใบสั่งขาย ฝ่ายผลิตเป็นผู้คุมคลังสินค้าและดำเนินการผลิตและจัดส่ง
    เมื่อฝ่ายขายรับเงินจากลูกค้าจะมีการนำส่งตรวจสอบและตรวจสอบโดยฝ่ายบัญชีการเงิน
    เป็นต้น

4.  ระมัดระวังในการจัดทำแผนงานส่งเสริมการขายที่อาจนำไปสู่การทุจริต

5.  ผู้บริหารมีความใกล้ชิดกับพนักงานในองค์กร ทำให้การได้รับข่าวสาร หรือความผิดปกติต่าง ๆ
    ใน องค์กรได้ดีที่ผ่านมายังไม่มีเหตุการณ์

  นางสาว นวพร โพธิ์ไทย
  ผู้ตรวจสอบภายในอิสระ

11. ระบบการควบคุมและการตรวจสอบภายในและการจัดการบริหารความเสี่ยง

บริษัทได้ให้ความสำคัญต่อระบบควบคุมภายในทั้งในระดับบริหารและระดับปฏิบัติการที่มีประสิทธิภาพ
มีการควบคุมดูแลการใช้ทรัพย์สินของบริษัทให้เกิดประโยชน์และมีการแบ่งแยกหน้าที่ผู้ปฏิบัติงาน
จึงได้ว่าจ้างผู้ตรวจสอบภายในซึ่งเป็นหน่วยงานนอก เพื่อความคล่องตัว เป็นอิสระในการตรวจสอบ
เพื่อให้เกิดการถ่วงดุลและตรวจสอบระหว่างกันอย่างเหมาะสม
นอกจากนี้ยังมีการควบคุมภายในที่เกี่ยวกับระบบการเงิน
โดยบริษัทได้จัดให้มีระบบรายงานการเงินเสนอผู้บริหารสายงานที่รับผิดชอบ
โดยมีกฎระเบียบการปฏิบัติงานให้ยึดถือเป็นลายลักษณ์อักษร
ทั้งนี้ฝ่ายตรวจสอบภายในต้องรายงานผลการตรวจสอบโดยตรงต่อคณะกรรมการตรวจสอบ

ในการประชุมคณะกรรมการตรวจสอบครั้งที่ 1/2558 เมื่อวันที่ 17 กุมภาพันธ์  2558
ได้แต่งตั้งนางสาว นวพร โพธิ์ไทย ให้ปฏิบัติหน้าที่ผู้ตรวจสอบภายในของบริษัทประจำปี 2558
โดยเป็นผู้รับผิดชอบหลักในการปฏิบัติหน้าที่ผู้ตรวจสอบภายในของบริษัท
คณะกรรรมการตรวจสอบได้พิจารณาคุณสมบัติของนางสาว นวพร โพธิ์ไทย แล้วเห็นว่า
มีความเหมาะสมเพียงพอกับการปฏิบัติหน้าที่ดังกล่าว เนื่องจากมีความเป็นอิสระ
และมีประสบการณ์ในปฏิบัติงานด้านการตรวจสอบภายในบริษัท พาโตเคมีอุตสาหกรรม จำกัด
(มหาชน) มาเป็นเวลา 6 ปี ทั้งนี้ การพิจารณาและอนุมัติ แต่งตั้ง ถอดถอน
โยกย้ายผู้ดำรงตำแหน่งหัวหน้าหน่วยงานตรวจสอบภายในของบริษัทจะต้องผ่านการอนุมัติ
หรือได้รับความเห็นชอบ
จากคณะกรรมการตรวจสอบโดยคุณสมบัติของผู้ดำรงตำแหน่งผู้ตรวจสอบภายในปรากฏในเอกสารแนบ
3

รายงานคณะกรรมการตรวจสอบ

คณะกรรมการตรวจสอบประกอบด้วยกรรมการอิสระจำนวน 3 ท่าน
โดยมีผู้ตรวจสอบภายในซึ่งเป็นบุคคลภายนอกทำหน้าที่เลขานุการที่ประชุม

หน้าที่ของคณะกรรมการตรวจสอบคือการสอบทานให้บริษัทมีการรายงานทางการเงินอย่างถูกต้องเพียงพอตามหลักการบัญชีที่รับรองทั่วไป
สอบทานให้บริษัทมีระบบควบคุมภายในและการตรวจสอบภายในที่เหมาะสมและมีประสิทธิผล
สอบทานให้บริษัทปฏิบัติตามกฎระเบียบและกฎหมายต่าง ๆ ที่เกี่ยวข้อง
เสนอแต่งตั้งผู้สอบบัญชีเพื่อเสนอที่ประชุมผู้ถือหุ้นพิจารณา
อีกทั้งปฏิบัติงานอื่นใดตามที่ได้รับมอบหมายจากคณะกรรมการบริษัท โดยคณะกรรมการตรวจสอบ
ได้จัดจ้างที่ปรึกษาเข้าดำเนินการ การประเมินความเสี่ยงของหน่วยงานต่าง ๆ
ของบริษัทและสอบทานระบบการควบคุมภายในตามความสำคัญของความเสี่ยงที่ได้ประเมินไว้

ในระหว่างปี 2557 คณะกรรมการตรวจสอบได้ประชุมร่วมกับผู้สอบบัญชี
ผู้ตรวจสอบภายในและกรรมการบริหารรวม 4 ครั้ง เพื่อสอบทานผลการประเมินความเสี่ยง
แผนการตรวจสอบประจำปี
และผลการสอบทานระบบการควบคุมภายในของบริษัทให้มีมาตรฐานตรงตามวัตถุประสงค์ที่กล่าวมาข้างต้น
รวมถึงการสอบทานงบการเงินของบริษัทให้ถูกต้องและครบถ้วนตามหลักการบัญชีก่อนที่จะเผยแพร่สู่สาธารณชน
โดยมีการประชุม 1
ครั้งที่ฝ่ายบริหารไม่ได้เข้าร่วมการประชุมในช่วงต้นของการประชุมเพื่อที่คณะกรรมการตรวจสอบ
ผู้สอบบัญชี และผู้ตรวจสอบภายในได้มีโอกาสปรึกษาอย่างอิสระและเหมาะสม
โดยคณะกรรมการตรวจสอบมีความเห็นว่าในรอบระยะเวลาบัญชีสิ้นสุดวันที่ 31 ธันวาคม 2557
บริษัทจัดให้มีระบบการควบคุมภายในที่เพียงพอและเหมาะสม ครอบคลุมการปฏิบัติงานที่มีความเสี่ยง
ตลอดจนมีการจัดทำและเปิดเผยข้อมูลในรายงานการเงินของบริษัทอย่างเพียงพอและเชื่อถือได้

คณะกรรมการตรวจสอบได้พิจารณาเสนอผู้สอบบัญชีคือ นายประดิษฐ รอดลอยทุกข์ หรือ นางสาว
นงราม เลาหอารีดิลก จากบริษัท เอเอสที มาสเตอร์ ให้แก่
คณะกรรมการบริษัทเป็นที่เรียบร้อยเพื่อที่จะทำการเสนอต่อที่ประชุมผู้ถือหุ้นพิจารณารับรองต่อไป
โดยคณะกรรมการตรวจสอบเห็นว่าผู้สอบบัญชีมีความเป็นอิสระ
ไม่มีความสัมพันธ์หรือมีส่วนได้เสียกับผู้บริหารหรือผู้ถือหุ้นรายใหญ่ โดยค่าสอบบัญชีเพิ่มขึ้นจำนวน
30,000 บาทจากปีที่ผ่านมาเป็น 560,000 บาทและไม่มีค่าบริการอื่นๆ สำหรับปี 2558

................................................

  (นาย เลิศชัย ลีลายนกุล)

  ประธานคณะกรรมการตรวจสอบ

  17 กุมภาพันธ์ 2558

12. รายการระหว่างกัน

การเช่าสถานที่ (1)

+---------------------+----------------------+------------------------+
| บริษัท                | บริษัท                 | รายการระหว่างกัน         |
+---------------------+----------------------+------------------------+
| บริษัท                | บริษัท เคนเท็กซ์         | -บริษัทเช่าพื้นที่อาคารพ      |
| พาโตเคมีอุตสาหกรรม    | พรอพเพอร์ตี้ส์ จำกัด      | าโตซึ่งเป็นกรรมสิทธิ์ของบริษัท |
|                     |                      | เคนเท็กซ์ พรอพเพอร์ตี้ส์     |
| จำกัด (มหาชน)        |                      | จ                      |
|                     |                      | ก.เพื่อใช้เป็นอาคารสำนักงาน |
+---------------------+----------------------+------------------------+

บริษัท พาโตเคมีอุตสาหกรรม จำกัด (มหาชน) เช่าพื้นที่ของอาคารพาโตเพื่อใช้เป็นสำนักงาน
ซึ่งมีรายละเอียดดังต่อไปนี้

  ------------------------ --- -----------------------------------------------------------------------------------------------
  ที่ตั้ง                      :   อาคารพาโต เลขที่ 3388 ถ.เพชรบุรีตัดใหม่ แขวงบางกะปิ เขตห้วยขวาง กรุงเทพฯ 10310

  กรรมสิทธิ์ในตัวอาคาร         :   เป็นของบริษัท เคนเท็กซ์ พรอพเพอร์ตี้ส์ จำกัด (บริษัทที่เกี่ยวข้อง)

  สาระของสัญญาเช่าโดยสังเขป   :   - บริษัท พาโตเคมีอุตสาหกรรม จำกัด (มหาชน) เช่าพื้นที่บริเวณชั้น 1-3 ของ อาคาร พื้นที่ใช้สอย 745.82 ต.ร.ม.
                               จ่ายค่าเช่าเป็นรายเดือน ๆ ละ 70,000 บาท โดยมีระยะเวลาในการเช่าตั้งแต่ 1 มิ.ย. 2549 - 31 พ.ค. 2564
                               มีการปรับค่า เช่าทุก ๆ 2 ปี และการปรับราคาแต่ละครั้งจะปรับไม่เกิน 25% ของอัตราค่าเช่าเดิม อนึ่ง ในสัญญาเช่า
                               ได้ระบุให้ผู้ให้เช่าเป็นผู้รับผิดชอบเรื่องภาษีโรงเรือนและภาษีที่ดินตามจำนวนที่รับจริงเท่านั้นส่วนภาษีอื่นใดหากมีตลอดถึงค่าไฟฟ้า,
                               ค่าโทรศัพท์ และน้ำประปาผู้เช่าจะเป็นผู้รับผิดชอบแต่เพียงฝ่ายเดียว ปัจจุบันยังไม่มีการปรับขึ้นค่าเช่าจนทุกวันนี้
  ------------------------ --- -----------------------------------------------------------------------------------------------

(2)

+---------------------+----------------------+------------------------+
| บริษัท                | บริษัท                 | รายการระหว่างกัน         |
+---------------------+----------------------+------------------------+
| บริษัท                | บริษัท พาโตครอปแคร์     | -บริษัทพาโตครอปแคร์ จำกัด  |
| พาโตเคมีอุตสาหกรรม    | จำกัด                 | เช่าพื้นที่โรงงาน           |
|                     |                      | ซึ่งเป็นกรรมสิทธิ์ของ บริษัท   |
| จำกัด (มหาชน)        |                      | พาโตเคมีอุตสาหกรรม จำกัด  |
|                     |                      | (มหาชน)                |
|                     |                      | เพื่อใช้เป็นอาคารสำนักงาน   |
|                     |                      | และโรงงานผลิตสินค้า       |
|                     |                      | และคลังสินค้า             |
+---------------------+----------------------+------------------------+

บริษัท พาโตเคมีอุตสาหกรรม จำกัด (มหาชน) ให้เช่าพื้นที่ของโรงงานเพื่อใช้เป็นสำนักงาน
โรงงานและคลังสินค้าของบริษัท พาโตครอปแคร์ ซึ่งมีรายละเอียดดังต่อไปนี้

  ------------------------ --- ---------------------------------------------------
  ที่ตั้ง                      :   เลขที่ 569/1 นิคมอุตสาหกรรม บางปู ซอย 12 ถนนพัฒนา 13
                               ตำบลแพรกษาอำเภอเมือง จังหวัดสมุทรปราการ

  กรรมสิทธิ์ในตัวอาคาร         :   เป็นของบริษัท พาโตเคมีอุตสาหกรรม จำกัด

  สาระของสัญญาเช่าโดยสังเขป   :   บริษัท พาโตครอปแคร์ จำกัด เช่าพื้นที่อาคารโรงงานหมายเลข 5
                               และ 6 พื้นที่ใช้สอย 1,080 ตารางเมตร พร้อมเครื่องจักร
                               โดยชำระค่าเช่าเป็นรายเดือน เดือนละ 50,000 บาท
                               มีการต่ออายุสัญญาการเช่าไปอีก 5 ปี ตั้งแต่
                               25/11/2557-31/12/2562
  ------------------------ --- ---------------------------------------------------

ค่าจัดการบริหาร

+---------------------+------------------------------------------------+
| สาระของสัญญาบริการ    | -   บริษัท พาโตครอปแคร์ จำกัด ว่าจ้าง บริษัท           |
|                     |     พาโตเคมีอุตสาหกรรม จำกัด (มหาชน)              |
| การบร               |     เป็นผู้จัดหาทีมงานหรือบุคลากร                     |
| ิหารจัดการและการบริหาร |     เพื่อเข้า                                     |
|                     | ดำเนินการบริหารจัดการภายในองค์กรและบริหารการขายสินค้า |
| การขาย โดยสังเขป     |                                                |
|                     | -   การบริหารจัดการองค์กรและการบริหารการขาย        |
|                     |     จะคิดว่าบริการในการบริหารทั้ง 2 ด้านเท่าๆ กัน       |
|                     |     โดยคิดคำนวณค่าบริหารจากยอดขายสุทธิ ในแต่ละไตรมาส |
|                     |     ดังนี้                                        |
|                     |                                                |
|                     | 1.  ยอดขายตั้งแต่ 1 ล้านบาท แต่ไม่เกิน 50 ล้านบาท      |
|                     |     คิดอัตรา 2% และ 2%ของยอดขายในไตรมาส          |
|                     |     ในการบริหารจัดการและการขาย (2%+2%)           |
|                     |                                                |
|                     | 2.  ยอดขาย เกินกว่า 50 ล้านบาท แต่ไม่เกิน 100 ล้านบาท |
|                     |     คิดอัตรา 1.5% ของยอดขายในไตรมาส              |
|                     |     ในการบริหารจัดการและการขาย (1.5%+1.5%)       |
|                     |                                                |
|                     | 3.  ยอดขาย เกินกว่า 100 ล้าน คิดอัตรา 1%            |
|                     |     ของยอดขายในไตรมาส ในการบริหารจัดการและการขาย |
|                     |     (1%+1%)                                    |
|                     |                                                |
|                     | -   มีระยะเวลาการให้บริการ 3 ปี ตั้งแต่ วันที่ 2 กุมภาพันธ์ |
|                     |     2556 – 31 ธันวาคม 2558                      |
+---------------------+------------------------------------------------+

ทั้งนี้การจัดตั้ง บริษัท พาโตครอปแคร์ จำกัด เพื่อเป็นการแก้ปัญหาที่ พรบ. พ.ศ. 2551
วัตถุอันตรายที่ประกาศใช้ กำหนดให้ ผลิตภัณฑ์ 1 ชนิด สามารถมีชื่อการค้าได้เพียง 3 ชื่อ
ทำให้ชื่อการค้าไม่เพียงพอสำหรับลูกค้าที่บริษัทรับจ้างผลิต